Introducere în Analiza Tranzacţională 


Titular: Lect.univ.drd. ELENA-CLAUDIA RUSU 


În cadrul disciplinei intitulată Introducere în analiza tranzacțională pe care o 
voi numi prescurtat „AT” vă propun atingerea următoarelor obiective principale: 

- Expunerea istoricului AT şi prezenţa acestei şcoli în lume. 

- Prezentarea şi explicarea conceptelor principale de AT 

- Identificarea şi explicarea celor mai importante modele teoretice AT 


- Formarea şi cultivarea abilităților specifice analistului tranzacțional. 


1. Istoricul Analizei Tranzacţionale şi a lui Eric Berne 


Eric Berne (Eric Leonard Bernstein) s-a născut în Montreal, Canada, în 1910. 
Tatăl său a fost medic generalist şi mama sa scriitoare, Eric era foarte ataşat de tatăl său, 
însoţindu-l des în vizitele medicale zilnice. Tatăl său a murit la 38 de ani, când Eric 


avea 12 ani ani, mama sa fiind cea care I-a crescut în continuare. 


În anul 1939, Eric a absolvit Facultatea de Medicină şi imediat după aceea s-a 
mutat în SUA unde s-a orientat spre Psihiatrie. Când a primit cetățenia SUA şi-a 
schimbat numele în Berne. În 1941 Berne şi-a început pregătirea în psihanaliză împreună 
cu Paul Federn. În 1943, datorită războiului, şi-a întrerupt activitatea şi a activat în 
Corpul Medical al Armatei SUA ca psihiatru. Aici a început să practice terapia de grup. 
La sfârşitul războiului a primit o sarcină plictisitoare pentru el: să ofere suport soldaţilor 
pentru o bună integrare în viaţa civilă. Berne a făcut aceste scurte "interviuri" mai 


interesante incluzând o serie de experimente în intuiție. 


A părăsit Armata în 1946 şi s-a stabilit în California. În 1947 a reînceput 


psihanaliza, de această dată cu Erik Erikson. 


In anii 50 Berne a început o serie de seminarii, în cadrul cărora colegii 
clinicieni schimbau opinii referitoare la psihiatria socială. Aceste seminarii au fost 


punctul de plecare pentru formarea Asociaţiei de Analiză Tranzacţională. 


În 1956, solicitarea lui Berne de a deveni membru al Institutului de Psihanaliză a 
fost respinsă, moment în care a decis sa meargă pe drumul propriu. Analiza 
Tranzacţională(AT) a început ca o grupare distinctă de teorii şi Berne a început să publice 
cărți conţinând concepte AT. În 1964 a publicat The Games People Play, fiind surprins 


când aceasta a devenit un best seller internaţional. 


Eric Berne a murit în urma unui atac de cord la data de 15 Iulie 1970, la vârsta de 


60 de ani. 


2. Istoricul Organizaţiilor AT 


În 1958, Berne a început un nou set de seminarii. Acestea erau orientate în 
întregime pe AT şi, de data aceasta, deschise publicului. În 1960 grupul a fost recunoscut 
în California ca şi o corporație educaţională non-profit sub numele de "The San 
Francisco Social Psychiatry Seminars". Prima revistă profesională, Buletinul AT, a 
început să fie publicată în 1962 avându-l pe Berne ca şi editor. Până în 1964 Organizaţia 
avea peste 250 de membrii din toată lumea şi, ca urmare, a fost redenumită devenind 


"The International TA Association" (ITAA). în perioada de vârf ITAA a avut 11.000 de 


membrii iar în momentul de faţă numărul de membrii este în jur de 2500. 


în Europa, "European Association for TA"(EATA) a fost înfiinţată în 1974 şi 
în momentul de faţă are aproape 6000 de membrii din peste 20 de Asociaţii Naţionale, 
incluzând Europa de Est. ITA în Marea Britanie a fost înfiinţată de asemenea în 1974 şi 


actual include 600 de membrii. 


3. Ce este AT ? 


AT este o teorie explicativă a personalităţii şi un sistem psihoterapeutic dedicat 
dezvoltării şi schimbării personale, (definiţia I.T.A.A.) AT este o abordare ce se 
bazează pe un nivel infern (psihologic), unul extern (comportamental) şi unul 
relațional (interpersonal). Modelul teoretic are aplicaţii ca şi formă de psihoterapie, ca 
şi suport pentru consiliere, în domeniul educaţional şi în consultanţă şi instruire, în 
cadrul unei organizaţii. 


Ca teorie a personalităţii, AT ne oferă o imagine asupra modului în care oamenii 


sunt structuraţi din punct de vedere psihologic. Pentru a realiza acest lucru, ea ne oferă un 
model cu trei elemente, cunoscut sub numele de modelul stărilor eului. Acelaşi model ne 
ajută să înţelegem cum funcționează oamenii - cum îşi exprimă personalitatea în plan 
comportamental. 

AT oferă de asemenea o teorie a comunicării. Aceasta poate fi extinsă pentru a 
oferi o metodă de analiză a sistemelor şi organizaţiilor. 

AT oferă o teorie a dezvoltării copilului. Conceptul de scenariu de viață explică 
modul în care tiparele noastre actuale de viaţă îşi au originea în copilărie; în cadrul unui 
scenariu de viaţă, AT dezvoltă explicaţii referitoare la modul cum putem continua să re- 
luăm strategiile copilăriei în viaţa noastră de adulţi, chiar şi atunci când acestea produc 
nişte rezultate care sunt auto-distructive sau dureroase. Astfel AT ne oferă şi o teorie a 
psihopatologiei. 

În domeniul aplicaţiilor practice, AT ne oferă cu adevărat un sistem de 
psihoterapie. Ea se foloseşte în tratamentul tuturor tipurilor de tulburări psihice, 
începând cu problemele de zi cu zi şi până la psihoze grave. Oferă o metodă ce poate fi 
folosită pentru terapie individuală, de grup, a cuplului sau a familiei. 

În afara domeniului terapeutic, AT se foloseşte şi în medii educaţionale. Ea îi ajută 
pe educatori şi educați să menţină o comunicare clară şi să evite apariţia unor confruntări 
neproductive. Este deosebit de recomandabilă în consiliere. 

AT este un instrument de lucru valoros de formare în management şi comunicare şi 
în analiza organizațională. 

Între multe alte aplicaţii ale AT, menţionăm utilizarea ei de către instituţiile de 
asistenţă socială, poliţie, serviciile de probaţiune şi instituţii religioase. 

AT poate fi folosită în orice domeniu în care e nevoie de înţelegerea individului, a 


relaţiilor şi a comunicării. 


4. Care este filosofia AT? 


I. Oamenii sunt OK. De aceea toţi suntem egali, şi nu unul este mai 
valoros decât celălalt. Tu şi eu avem merite şi demnitate ca oameni. Eu mă accept me 
mine însumi aşa cum sunt şi pe tine aşa cum eşti. Această afirmaţie se referă la valoare 
fiinţei şi mai puţin la comportament. Persoana şi comportamentul ei sunt două lucruri 
distincte. Eu te accept ca persoană, dar pot să nu fiu de acord cu unele comportamente ale 
tale. Eu şi cu tine suntem pe acelaşi nivel ca oameni. Din acest punct de vedere, eu nu-ţi 
sunt superior ţie şi nici tu mie, chiar dacă performanţele noastre în diverse domenii ale 
vieţii pot fi diferite. Acest principiu se aplică tuturor oamenilor indiferent de gen, vârstă, 


religie, rasă, etnie. 


II. Fiecare om are capacitatea de a gândi în afară de situaţia unor 
afecţiuni majore ale creierului, poţi gândi şi rezolva probleme (situaţii). Pentru că putem 
gândi suntem responsabili faţă de ce anume dorim de la viaţă, faţă de comportamentele şi 


deciziile noastre. Ele vor imprima parcursul şi calitatea vieţii noastre. 


III. Oamenii îşi decid propriul lor destin şi aceste decizii pot fi schimbate. 
Orice credinţă proprie poate fi schimbată. Majoritatea modurilor noastre de interacțiune 
cu lumea au fost formate în copilărie, regândirea şi schimbarea acestor decizii fiind 
posibilă. Această afirmaţie este un concept cheie care înlătură învinovăţirea altora şi 
plasează responsabilitatea asupra propriei persoane. Ca urmare, filosofia AT eliberează şi 


dinamizează. 


Pentru respectarea acestor concepte, analiştii tranzacţionali operează cu 
contracte. Asttel rămânem responsabili pentru propria persoană şi ne acceptăm limitele 


în cadrul relaţiei terapeutice, educaţionale sau organizaționale. 


5. Care sunt ideile cheie în AT? 
A. Analiza Tranzacţională este o metodă contractuală 


Dacă tu eşti terapeut AT şi eu sunt clientul tău, atunci ne asumăm o 
responsabilitate comună pentru realizarea oricărei schimbări pe care eu o doresc. 

Acest lucru derivă din presupoziţia că tu şi cu mine relaţionăm de pe poziţii de 
egalitate. Nu depinde de tine să-mi faci ceva mie. Şi nici eu nu vin la tine aşteptându-mă că 


tu vei face totul pentru mine. 


Deoarece amândoi participăm la procesul de schimbare, este important ca amândoi să 
ştim exact cum anume ne vom împărți sarcinile. De aceea întocmim un contract. 

Acesta reprezintă o asumare de responsabilităţi de către fiecare din părți. în calitate 
de client, spun ce anume doresc să schimb şi ce sunt dispus să fac pentru a provoca 
respectiva schimbare. 'Tu, ca terapeut, confirmi că eşti dispus să lucrezi împreună cu mine 
pentru realizarea acestei sarcini şi te angajezi să faci uz de cele mai bune capacităţi 
profesionale ale tale pentru a realiza acest lucru şi stabileşti ce răsplată doreşti de la mine 


în schimbul muncii tale. 
B. Modelul stărilor eu-lui (P A C) 
BI. Modelul structural al stărilor eului. 
Elementul fundamental al AT este modelul stărilor eului. 


O stare a eu-lui este un set de comportamente, gânduri şi sentimente înrudite. Este 


modul în care ne manifestăm o parte a personalităţii noastre într-un anumit moment. 


Modelul descrie 3 stări distincte ale eului. 

Dacă mă comport, gândesc şi simt ca reacţie a ceea ce se petrece în jurul meu aici- 
şi-acum, utilizând toate resursele aflate la dispoziția mea ca persoană matură, se spune că mă 
aflu în starea de Adult a eului meu. 

Poate uneori mă comport, gândesc şi simt într-un mod care copiază pe cel al 
părinților mei sau a altor persoane care au reprezentat figuri parentale pentru mine. Când 
fac acest lucru, spunem că mă aflu în starea de Părinte a eului meu. 

Uneori mă pot reîntoarce la moduri de comportament, gândire şi simţire pe care 
le foloseam când eram copil. Atunci spunem că mă aflu în starea de Copil a eului meu. 

Observaţi literele iniţiale mari. Se folosesc întotdeauna când dorim să indicăm că 
ne referim la stările eului (Părinte, Adult, Copil). Literele mici la începutul acestor 
cuvinte indică faptul că ne referim la un părinte, adult sau copil din viaţa reală. 

Modelul stărilor eului este uneori numit şi modelul P-A-C, după cele trei litere 
inițiale. 

Atunci când folosim modelul stărilor eului pentru a înţelege diferite aspecte ale 


personalităţii, spunem că folosirii analiza structurală: 


Starea Părinte a eului 


Comportamente, gânduri şi sentimente copiate de la părinţi sau figurile 


parentale. 


Starea Adult a eului 


Comportamente, gânduri şi sentimente direct răspunzătoare de "aici" şi 


"acum". 


Starea Copil a eului 


Comportamente, gânduri şi sentimente preluate din copilărie. 


Eric Berne a definit o stare a eului ca un tipar constant de sentimente şi 
experienţe trăite legat direct de un tipar corespunzător de comportament. 

"Deseori în practica de zi cu zi din AT, spunem pur şi simplu "sunt în Copil", 'In 
Părinte" sau "în Adult". 

Alăturând cele trei stări ale eului obţinem modelul de personalitate cu trei părți al 
stărilor eului, care stă la baza teoriei AT. In mod convenţional se reprezintă printr-un set de 
cercuri ca în figura de mai sus. Deoarece cele trei stări ale eu-lui sunt adesea marcate cu 
inițialele lor, modelul se mai numeşte şi modelul PAC. 


Această 


PĂRINTELE NORMATIV (PN) ŞI PĂRINTELE GRIJULIU (PG) 


În mare parte din timpul când eram copil, părinţii mei îmi spuneau ce să fac, 
controlându-mă sau criticându-mă. "Du-te şi te culcă! Nu ieşi în stradă! Suflă-ţi nasul! 
Asta e o prostie, ceva inteligent, bine, rău, frumos, incorect..." Atunci când mă comport 
într-un mod care copiază pe părinţii mei în acest rol spunem că sunt în starea de Părinte 


Normativ sau Părinte Critic. 


Alteori, părinţii mei se ocupau de mine, mă alintau. Mama mă lua în braţe. Tata 
îmi citea poveşti la culcare. Când am căzut din leagăn şi m-am lovit la genunchi, unul 
din părinţi m-a consolat şi mi-a adus bandaje. Când reiau comportamentele părinţilor 
mei când aveau grijă de mine, spunem că sunt în 


starea de Părinte Grijuliu. 
Cele două stări funcționale pot fi pozitive şi negative sau ok şi non-ok. 


Părintele Normativ pozitiv se referă la acele indicații Parentale date altora care sunt 
cu adevărat destinate să-i protejeze sau să le mențină starea de bine. Un psiholog îi poate 
spune ferm clientului său: ,„ Opreşete-te să bei. Acest comportament îți va face rău !” 
Acelaşi ton ferm, autoritar îl folosea poate şi tatăl tău în copilărie când îţi spunea: „Nu fugi 


pe stradă în faţa maşinilor !” 


Părintele Normativ negativ presupune comportamente care implică o desconsiderare 
a celeilalte persoane, a pune la punct pe cineva. De exemplu, un soţ care mârâie la soție: 
„Niciodată nu eşti în stare să faci ceva bun!” reproduce poate tonul şi gesturile unui 


profesor nervos care îi spunea acelaşi lucru ei, în clasă, când avea şase ani. 


Părintele Grijuliu pozitiv implică grija oferită de pe poziţia unei preocupări 
autentice pentru persoana ajutată. Părintele Grijuliu negativ se referă la faptul că 
„ajutorul” dat este de pe o poziţie „mai presus de ceilalți”, care desconsdieră cealaltă 
persoană, resursele ei cu ajutorul cărora se poate ajuta singură sau cere ajutor când are 


sa 


nevoie. „Mama-cloşcă” este un exemplu clasic de comportament de Părinte Grijuliu 


Negativ. 
ADULTUL 


Starea de Adult din modelul funcţional de obicei nu este subîmpărțită. 


Considerăm ca fiind comportament Adult orice comportament ce reprezintă un răspuns 


la o situaţie de aici-şi-acum, folosind toate resursele de matur ale persoanei. Totuşi, uneori 
comportamentele specifice stării de Adult pot fi inadecvate, disfuncționale. Să ne imaginăm 
că un copilaş cade, se juleşte la picior şi începe să-i curgă sânge; îl doare şi aleargă 
plângând către Mama sa. Mama poate gândi: „Hmm, da. Avem de a face cu o rană 
superficială pe care copilul şi-a făcut-o căzând din leagăn. Copilul nu este în pericol.” Este 
un mod specific de a gândi din Adult şi totuşi atât ne inutil în această situaţie. Care stare a 
eului Mamei credeţi că este adecvată în această situație? Răspunsul: Părintele Grijuliu 
pozitiv: Mama primeşte în braţele ei copilul, îl mângâie, îl linişteşte, îl dezifectează şi îi 


pune un leucoplast. 


Pentru spectatorii care sunt familiarizați cu serialul Star Trek, personajele care 
ilustrează cel mai bine starea de Adult sunt Spock, din seria veche, şi Data din Star Trek. 


The Next Geneartion (1987). 


COPILUL ADAPTAT (CA) ŞI COPILUL LIBER (CL) 


Imaginaţi-vă că sunt în starea de Copil a eului meu. Mă comport, gândesc şi simt 
exact ca în copilărie. 

Când eram copil, în majoritatea timpului mă adaptam cerinţelor părinților şi figurilor 
parentale, învăţasem că, pentru a-mi merge bine, era preferabil să fiu politicos cu vecinii, 
chiar dacă nu-mi plăceau prea mult. Când trebuia să-mi şterg nasul, foloseam batista, nu 
mâneca, deşi poate mâneca mi-ar fi fost mai la îndemână. Am descoperit foarte timpuriu în 
viaţă că Tatei îi plăcea să fiu liniştit. Aşa că, atunci când el era prin preajmă, eram tăcut în 
majoritatea timpului. Mamei îi plăcea să râd şi părea să nu-i placă când plângeam sau mă 
înfuriam. Deci, când eram cu mama râdeam mai tot timpul, chiar şi când eram trist uneori 
şi aş fi vrut să plâng, ori eram furios şi aş fi vrut să strig la ea. 

Acum, ca adult, reiau deseori aceste moduri de comportare asupra cărora am hotărât în 
copilărie că sunt în conformitate cu ceea ce aşteptau părinţii mei. Când procedez astfel, 
spunem că mă aflu în partea de Copil Adaptat a stării de Copil a eului meu. 

Au existat şi alte momente în copilăria mea când mă revoltam împotriva acestor 
reguli şi aşteptări pe care se pare că părinţii le stabiliseră pentru mine. Când Tata se 
întorcea cu spatele, mă strâmbam nepoliticos la fetiţa vecinilor de alături. Şi, uneori când 
eram singur, mă ştergeam frumuşel la nas cu mâneca - numai pentru că tare mă săturasem 
să mă tot şterg cu batista. 


Când mă comportăm în acest mod, era ca şi cum aş fi luat regulile părinţilor mei şi 


le-aş fi întors pe dos. În loc să mă adaptez aşteptărilor lor, făceam exact pe dos. 

S-ar putea ca în viaţa de om matur încă să mă mai revolt câteodată în acest mod. 
De cele mai multe ori se poate să nu fiu conştient că purtarea mea reprezintă un act de 
revoltă. Şi atunci sutn tot în starea de Copil Adaptat a eului meu. 

Putem folosi sintagma Copil Adaptat pozitiv pentru a descrie aceste moduri 
productive de comportament din starea eului de Copil Adaptat. Unii autori folosesc 
sintagma alterantivă Copil Adaptat ok. 

Prin contrast, putem folosi sintagma Copil Adaptat negativ (sau non-OK) când 
reluăm tipare de comportament din copilărie care nu mai corespund situaţiei noastre actuale 
de adult. Ca şi copil, poate am învăţat că un mod eficient de a atrage atenția Mamei şi Tatei 
e să stau bosumflat. Acum, ca adult, poate mai stai uneori bosumflat în speranţa de a 
obţine ce doresc. Când fac asta, înseamnă că ignor opţiunea matură de a cere în mod direct 
pur şi simplu ce doresc. 

Comportamentele din Copil Liber pot fi şi ele divizate în pozitive şi negative. A 
spune că sunt în starea de Copil Liber înseamnă că realizez comportamente din copilărie 
care nu ţin cont de reguli sau limite Parentale. Pozitiv: să fiu furios, deşi părinții m-au 
învăţat în copilărie că „e necuviincios” să fiu furios şi să mai şi arăt asta! Când ne 
exprimăm emoţiile într-un mod sigur, „safe”, atunci ne angajăm într-un comportament de 
Copil Liber pozitiv. 

Există şi situaţii când comportamentul de Copil Liber este evident negativ. Dacă 
râgâi tare la o petrecere, îmi satisfac impulsurile mele necenzurate de Copil. Însă 
consecințele sociale vor fi pentru mine probabil mult mai neplăcute decât dacă mi-aş fi 
reprimat râgâitul. Într-un caz extrem, mai grav, m-aş putea angaja în comportamentul de 
Copil Liber negativ de a conduce cu viteza mare o maşină pe o stradă aglomerată, 


punând în pericol atât viaţa mea, cât şi a celorlalți. 


Dacă doresc să mă pronunţ ce parte anume a eului tău funcţional foloseşti, trebuie 
să apreciez acest lucru după comportamentul tău. Din acest motiv, aceste subdiviziuni 


funcționale mai pot fi numite şi descrieri comportamentale. 


Pentru a determina măsura în care funcţionezi pe baza celor 5 stări ale eului, 
poţi realiza o egogramă (Jack Dusay). În prezent există teste pentru stabilirea 


egogramei şi pentru aspectele pozitive şi negative ale stărilor funcţionale ale eului: 


a se. 


PN PG A CL CA 


Exemplul de egogramă: partea închisă la culoare din coloană reprezintă nivelul în care stările eului 
funcţionează negativ; partea deschisă la culoare din coloană reprezintă nivelul pozitiv al stării eului. Această 


egogramă îi aparţine autorului Jan Stewart (2007; p. 30-31). 


J. Dusay a propus o ipoteză a constanţei: „Când o stare a eului creşte în intensitate, 
o alta sau altele trebuie să descrească, în compensație. Modificarea energiei psihice are 
drept rezultat faptul că întreaga cantitate de energie rămâne constantă.” Cel mai bun mod 
de a-mi modifica egograma este să decid să-mi măresc acea parte din care doresc să am 
mai mult. Dacă fac acest lucru, energia se va deplasa automat acolo dinspre alte părți, unde 


aş dori să existe mai puţină. 


B4. Modelul structural de ordinul doi 

Fiecare dintre noi a stocat un număr incomensurabil de experienţe, gânduri, 
sentimente şi comportamente în memorie. Obiectivul modelului structural de ordinul doi 
este să clasifice aceste amintiri într-un mod util, în cadrul nostru familiar de stări ale 
eului. 

Dacă doriţi, puteţi considera modelul structural de ordinul doi ca pe un fel de 
sistem de arhivare. Imaginaţi-vă un om de afaceri care stă la biroul său. In fiecare zi se 
ocupă de o mulţime de clocumente, citeşte scrisori care au sosit, scrie răspunsuri care 
trebuie trimise, note despre personal etc. La sfârşitul zilei, nu poate arunca pur şi simplu 
aceste hârtii la gunoi. Le clasifică sistematic într-un sistem de arhivare (J. Stewart, V. 
Joines, 2007, p.32). 

lată reprezentarea modelului structural de ordinul doi şi explicaţia modului în care el 


funcționează ca un „sistem de arhivare”: 


Primul cerc mare, de sus în jos: P2. În cadrul său sunt mai mulţi P3, A3 şi C3. 
Aceştia reprezintă părinţii introiectaţi şi figuri parentale fiecare cu proprile sale stări ale 


eului de Părinte, Adult, Copil. Identitatea şi numărul diferă de la individ la individ. 
Al doilea cerc mare : A2, nu se subîmparte. 


Al treilea cerc mare : C2 coţine 3 cercuri mici, înnegrite. De sus în jos: PI, Al, 


CI. 
P1- Părintele din Copil sau Părintele Porc, Căpcăunul, Părintele-Vrăjitoare 
Al- Adultul din Copil sau Micul Profesor 


C1- Copilul din Copil sau Copilul Somatic 


Ca şi copii, primim mesaje de la părinţii noştri. Pentru orice mesaj pe care-l primim 
avem un anume mod de gândire, anumite fantezii pe care ni le creăm în legătură cu 
acel mesaj. Avem sentimente pe care le încercăm în legătură cu mesajul şi luăm o 
decizie în legătură cu ce trebuie să facem ca răspuns la el. În plus, părinţii ar putea să ne 
ofere motivele pentru care este important mesajul. S-ar putea ca ei să transmită 
sentimente care implică un mesaj ascuns, pe lângă cel transmis în mod explicit. 

În modelul structural de ordinul doi, mesajele pe care le-am primit de la părinţi sau 
figurile noastre parentale sunt păstrate în P3. Motivele pe care ni le-au oferit părinţii, 
precizând de ce sunt ele importante, sunt stocate în A3. Orice implicaţie ascunsă sau 
secretă este stocată în C3. 


Propriul nostru mod de a gândi asupra mesajelor devine parte a conţinutului lui A2. 


Fanteziile noastre despre ceea ce s-ar întâmpla dacă am urma sau nu aceste mesaje 
devine parte din Pl. Sentimentele pe care le avem ca răspuns la fanteziile noastre sunt 


păstrate în C1, iar deciziile noastre cu privire la ce vom face provin din Al. 


Fiecare dintre noi am învăţat de foarte mici că în viaţă există reguli care trebuie 


respectate. Aceste reguli sunt stabilite de Mama şi Tata. 


Un copil mic, însă, nu dispune de putere de judecată pentru a examina aceste 
reguli şi a verifica dacă are sens să le urmeze. El ştie doar că trebuie să le respete, deşi de 
multe ori nu doreşte să o facă. Aşa că-şi găseşte modalități de a se auto-înfricoşa sau 


auto-convinge pentru a le respecta. 


Exemple de mesaje specifice lui P1: „Dacă nu-mi spun seara rugăciunile, vine 


Bau-Baul şi mă mănâncă” sau „Dacă mă port frumos, toată lumea mă va iubi.” 


Este gândirea magică cu ajutorul căreia copiii mici îşi stochează propriile versiuni 
ale mesajelor din partea părinților. Uneori, când devenim oameni maturi ne întoarcem în 


starea de Copil şi accesăm aceste mesaje magice din P1. 


Imaginaţia exagerată a copilului poate fi şi pozitivă: P1 este asociat cu Zâna cea 
bună sau cu Moş Crăciun. Unii autori preferă sintagma de „Părinte Magic” pentru P1 (J. 


Stewart, V. Joines, 2007, p. 35). 


A1 sau Adultul din Copil se referă la ansamblul de strategii pe care copilul pe care 
copilul le are la dispoziţie pentru a rezolva probleme. Ele se modifică şi se dezvoltă o 
dată cu trecerea anilor. Al se mai numeşte şi intuiție; se referă şi la impresiile de 
moment, la tot ceea ce un copil învaţă cu repeziciune pe măsură ce creşte. Se mai 


numeşte şi „Micul Profesor”. 


Pentru oamenii maturi este recomandat să se întoarcă la această stare a eului şi să 


acceseze intuiţia şi creativitatea care îi sunt specifice. 


C1 sau Copilul din Copil se referă la faptul că în copilăria mică experimentăm 
realitatea mai ales prin senzaţii corporale. Acestea formează majoritatea amintirilor 


stocate în C1 şi de aceea se mai numeşte şi „Copilul Somatic”. 


Funcţionăm pe principiul păpuşilor ruseşti: în structura Copilului meu de 6 ani, am 


un Copil anterior de 3 ani etc. 


Modelul funcţional clasifică comportamentele observate, în timp ce modelul 


structural clasifică amintirile şi strategiile stocate. 
STRUCTURA= CE = CONȚINUT 


FUCȚIE= CUM = PROCES 


Ori de câte ori vorbim despre interacțiuni între oameni, trebuie să folosim modelul 
funcţional. Modelul structural este util când ne propunem să înţelegem ce se petrece în 


interiorul unui individ. 


B5. Recunoaşterea stărilor eului 


Eric Berne a prezentat patru moduri de recunoaştere a stărilor eului, pe care le-a 


numit astfel: 
1. Diagnoza comportamentală 
2. Diagnoza socială 
3. Diagnoza istorică 
4. Diagnoza fenomenologică 


1. Diagnoza comportamentală: apreciem în ce stare a eului se află o persoană prin 
observarea comportamentului său. Putem vedea şi auzi cuvinte, tonuri, gesturi, posturi, 
expresii faciale. Unele cărți identifică unele „indicii standard” pentru diagnosticul 
comportamental. De exemplu, un deget arătător mişcat în aer e considerat ca reprezentând 
Părintele Normativ; o voce plângăreaţă- Copilul Adaptat; un strigăt entuziast „Uau!”- 
Copil Liber. Totuşi, trebuie să fim atenţi la aceste indicii. Unele sunt generale, altele nu. 
De fapt, când spun că cineva „este în Copil” înseamnă că el se comportă aşa cum o făcea 
în copilărie şi nu ca orice alt copil. Prin urmare, avem nevoie pentru o diagnosticare 
corectă a Copilului Adaptat, de exemplu, să cunoaştem cum arăta şi vorbea persoana în 


copilărie când se conforma părinţilor ei. 


2. Diagnoza socială: ceilalţi oameni vor relaţiona cu mine dintr-o stare a eului 
complementară cu cea pe care o folosesc eu. De exemplu, dacă observați că oamenii par 
să vă ofere adeseori răspunsuri din Copil, aveţi motive să credeți că vă adresaţi lor de 


obicei din starea de Părinte. 


3. Diagnoza istorică: punem întrebări despre modul în care era persoana ca şi 
copil; întrebăm despre părinți şi figuri parentale. Acest tip de diagnoză ne oferă informaţii 
atât despre conţinut, cât şi despre proces. Exemplu: clientu/pacinetul se blochează în 
dialogul cu terapeutul; terapeutul îl întreabă: „Cum te simţeai când erai copil şi cineva te 


punea să gândeşti?” 


4. Diagnoza fenomenologică: uneori ne putem retrăi trecutul în loc să ni-l 
reamintim. 'Terapeutul solicită clientului să aducă în prezent o scenă din copilărie şi să 


retrăiască acea experienţă. 


B6. Patologia structurală 


Am presupus până acum că putem distinge cu claritate ce conţine o stare a eului 
comparativ cu alta şi că oamenii pot trece după bunul plac de la o stare a eului la alta. Ce 
se întâmplă însă când conţinutul a două stări se amestecă? Dar dacă o persoană nu poate 
intra sau ieşi dintr-o anumită stare a eului? Eric Bern a denumit aceste două probleme 


contaminare Şi excludere. 


Contaminarea: Părintele poate contamina Adultul (a.); Copilul poate contamina 


Adultul (b.) ; Părintele şi Copilul pot contamina Adultul (contaminare dublă; c.). 


a. Părintele contaminează Adultul: prejudecățile şi stereotipurile. Confund 
lozinicile parentale cu realitatea Adultului. Este vorba despre credinţe învăţate pe care le 


considerăm fapte reale. 


Exemple: „Țiganii sunt hoţi”; „Lumea este un loc periculos”; „Femeile nu sunt 


bune la matematică” etc. 


b. Copilul contaminează Adultul: gândirea matură este umbrită de credinţele din 
copilărie. Acestea sunt fantezii evocate prin sentimente, luate drept realități. Berne a 
folosit cuvântul delusion (mistificare) pentru a descrie genul de credinţe care apar de 


obicei în contaminările din Copil. 


Exemple: „Toţi ceilalți râd de mine şi cred că nu sunt bun de nimic”; „Ceva nu 


este în regulă cu mine”; „Nu mă pot lăsa de băut”. 


c. Dubla contaminare: persoana reia sloganul Parental, îl acceptă cu o credinţă de 


Copil şi le confundă cu realitatea. 


Exemplu- P :,,Nu poţi avea încredere în oameni” se combină cu C: „Nu pot avea 


încredere în nimeni, niciodată”. 


Unii autori AT consideră că toate contaminările sunt duble. Ele reprezintă 
totalitatea credințelor învechite şi deformate pe care o persoană le are în legătură cu sine, 
alți oameni şi lume în general. In limbaj AT, acestea sunt convingeri de scenariu (J. 


Stewart, V. Joines, 2007, p. 49). 
Excluderea: persoana îşi poate lăsa de o parte una sau mai multe stări ale eului. 


Oamenii care exclud Copilul vor îndepărta toate amintirile păstrate din propria 
copilărie. Aceste persoane nu pot răspunde la întrebarea unui terapeut referitoare la 
amintirile din copilărie. Ceilalţi privesc aceste persoane care „reci”, „fără inimă”, „numai 


cu creier”: 


Pee: 


Persoanele care exclud Adultul îşi blochează capacitatea de matur, de a testa 
realitatea. Ele aud în mintea lor doar dialogul dintre Părinte şi Copil. Deoarece nu îşi 
folosesc capacităţile specifice Adultului interior, de testare a realității, gândurile şi 


acţiunile le pot deveni ciudate şi există posibilitatea de a fi diagnosticat drept psihotic. 


Persoanele care exclud Părintele vor opera fără reguli de-a gata despre lume. Ei îşi 
fac propriile reguli în funcţie de situaţie. Poti fi politicieni, funcţionari superiori de succes 


sau capi ai Mafiei. 


Dacă sunt excluse două din cele trei stări ale eului, cea rămasă este numită 


constantă sau care exclude. Mai jos sunt preprezentate sub forma cercului îngroşat: 


a. b. E 


a. Persoană cu constanta Părinte: tratează lumea numai prin „ochelarii” setului de 
reguli din Părinte. Dacă e întrebată: „Cum te simți?”, răspunde „In asemenea vremuri de 


criză trebuie să fii cu picioarele pe pământ.” 


b. Persoana cu constanta Adult: nu poate participa la nici o distracție. El 


funcționează asemenea unui computer: adună date, le analizează, organizează etc. 


c. Persoană cu constanta Copil:se comportă, simte şi gândeşte ca şi cum ar fi încă 
în copilărie. Când se confruntă cu o problemă escaladează sentimentele, nu testează 
realitatea şi nici nu foloseşte regulile Parentale. Persoana este percepută de ceilalți ca 


„imatură” sau „isterică”. 


Excluderea nu este totală niciodată. Oamenii nu pot funcţiona fără să aibă ceva din 
starea de Copil. Ei nu pot funcționa în afara instituţiilor psihiatrice fără ceva Adult şi nu 


se descurcă bine în societate fără a avea ceva din starea de Părinte. 


C. Tranzacţii, stroke-uri şi structurarea timpului 


De fiecare dată când comunicăm cu cineva pot alege să mă adresez din oricare 
cele trei stări ale eu-lui meu. La rândul ei, persoana cu care comunicăm poate răspunde 
din oricare din stările eu-lui ei. Acest schimb de comunicări poartă numele de tranzacţie. 

Folosirea modelului stărilor eului pentru a analiza secvențele unei tranzacții 
reprezintă analiza tranzacțională propriu-zisă. 

Atunci când tu şi cu mine tranzacţionăm, eu semnalez recunoaşterea ta, iar tu îmi 
întorci această recunoaştere. În limbaj AT, orice act de recunoaştere este numit stroke. 
Oamenii au nevoie de stroke-uri pentru a-şi păstra starea de bine fizic şi psihic. 

Când oamenii tranzacţionează în grupuri sau perechi, ei folosesc factorul timp în 
diferite moduri specifice, care pot fi înregistrate şi analizate. Aceasta este analiza 


structurării timpului. 


C1. Tranzacţii 


O tranzacţie are loc atunci eu îți ofer o formă de comunicare, iar tu îmi răspunzi. 
În limbaj formal, iniţierea comunicării poartă numele de stimul. Replica se numeşte 
răspuns. 

De aici rezultă definiţia formală a unei tranzacţii: un stimul tranzacțional plus un 
răspuns tranzacţional. Berne a considerat tranzacţia ca fiind "unitatea de bază a discursului 
social" (J. Stewart, V. Joines, 2007, p. 51). 

În analiza tranzacţiilor, folosim modelul stărilor eului pentru a explica ce se 


întâmplă în timpul acestui proces de comunicare: 


Mihai George 


Exemplu: Tranzacție complementară Adult- Adult: Mlhai îl întreabă pe George: « Cât este 


ceasul ? », iar George îi răspunde: “ E unu şi jumătate.” 

O tranzacție complementară este aceea în care vectorii tranzacționali sunt 
paraleli, iar starea eului adresată este şi cea care răspunde. 

Alte posibilități de tranzacții complementare sunt Părinte — Părinte, Copil — Copil, 
Părinte-Copil, Copil-Părinte: 

Soțul- Copil Liber/CL: „Vai ce mă doare spatele. Am stat ore întregi să lucrez la 
calculator. Mi-ar plăcea să-mi faci un masaj, vrei?” 


Soția- Părinte Grijuliu/PG: „Sigu că da, scumpule”. 


Prima regulă a comunicării: Atâta timp cât tranzacțiile râmân complementare, 


comunicarea poate continua la infinit. 


Tranzacţii încrucişate: vectorii tranzacţionali din diagramă se încrucişează, starea 


eului adresată nu este aceeaşi cu cea care răspunde. 


S, Mihai: „Cât este ceasul?” 

R, George (ţipând): „Of, niciodată nu eşti în stare să îţi iei ceasul la tine!” 

Observăm că la întrebarea lui Mihai care solicită adultul lui George, acesta 
primeşte de la George un răspuns din PN. 

Când tu treci peste linia tranzacţiei noastre ţipând la mine mă simt de parcă tu ai fi 
tăiat cursul comunicării noastre. 

A doua regulă a comunicării: când o comunicare este încrucişată, rezultă o 
întrerupere a comunicării şi una sau amândouă persoanele vor trebui să-şi modifice stările 
eului pentru ca restabilirea comunicării să fie posibilă. 

Berne a calculat că, teoretic, există 72 de variante posibile de tranzacţii încrucişate. 
Din fericire, doar două din acestea sunt foarte comune în practică şi au loc când stimulul 


A-A este întretăiat fie de un răspuns P-C, fie de unul C-P. 


Tranzacţii ulterioare (acoperite, ascunse) 


Într-o tranzacţie ulterioară se transmit două mesaje în acelaşi timp. Unul din ele este 
un mesaj deschis sau mesaj la nivel social. Celălalt este un mesaj ascuns sau mesaj la nivel 
psihologic. 

De cele mai multe ori conţinutul nivelului social e Adult - Adult. Mesajele de la nivel 
psihologic sunt de obicei sau Părinte - Copil, sau Copil - Părinte. 

Soţul: "Ce-ai făcut cu tricoul meu?" 
Soția: " L-am pus în sertarul tău”. 

Privind doar textul scris am putea spune că a fost o tranzacție Adult - Adult 

complementară. De fapt chiar este, la nivel social. Dar acum s-o reluăm cu sunet şi imagine: 


Soțul (repezit, vocea coboară la sfârşitul propoziției, muşchi faciali încordaţi, 


sprâncene împreunate): "Ce-ai făcut cu tricoul meu ?" 
Soția (voce tremurată, ton ridicat, dă din umeri, apleacă capul înainte, priveşte pe sub 
sprâncenele ridicate): "L-am pus în sertarul tău”. 
Nivelul psihologic este un schimb paralel P - C, C - P. Dacă am formula în cuvinte 
mesajul transmis la acest nivel, el ar suna cam aşa: 
Soţul: "Totdeauna îmi amesteci lucrurile!" 


Soţia: "Totdeauna mă critici pe nedrept! " 


A treia regulă a comunicării: rezultatul comportamental al unei tranzacții 
ulterioare este determinat la nivel psihologic şi nu la nivel social. 

Dacă vrem să înţelegem comportamentul trebuie să fim atenţi la nivelul 
psihologic al comunicării sau, în limbaj AT, „a gândi ca un marțian” aşa cum ne 
recomandă Berne: să nu avem nici o idee preconcepută despre ceea ce se presupune că 
înseamnă comunicările noastre, să observăm pur şi simplu cum comunicăm şi apoi să 


consemnăm comportamentul care urmează. 


C2. Stroke-uri 


Eric Berne a descris anumite tipuri de foame pe care le avem cu toţii. Una dintre 
acestea este nevoia de stimulare fizică şi mentală. Berne a numit-o foamea de stimuli. 

El menţionează cercetările în domeniul dezvoltării umane şi animale. Într-un 
cunoscut experiment, s- au observat bebeluşi crescuţi la case de copii. Erau bine hrăniți, 
curaţi, aveau căldură. Totuşi, ei erau mult mai expuşi problemelor fizice şi emoţionale 
decât copiii crescuţi de mamele lor sau alţi îngrijitori direcţi. Cercetătorii au tras concluzia 
că ceea ce le lipsea copiilor de la orfelinat era stimularea. N-aveau nimic la ce să se uite 
toată ziua, în afara pereţilor albi ai camerelor lor. În plus, aveau prea puţin contact fizic cu 
cei ce îi îngrijeau. Le lipseau atingerile, mângâierile, alintările pe care bebeluşii le primesc în 
mod normal de la cei ce îi îngrijesc (J. Stewart, V. Joines, 2007, p.60). 

Berne a ales cuvântul "stroke" pentru a se referi la această nevoie a copilului de 
atingere. Ca adulţi, spunea el, continuăm să tânjim după contact fizic. Învăţăm însă şi să 
substituim atingerea fizică cu alte forme de recunoaştere. Un zâmbet, un compliment sau 
chiar o încruntare, o insultă - toate ne demonstrează că existenţa noastră a fost 
recunoscută. Berne a folosit termenul de foame de recunoaştere pentru a descrie acest 


gen de nevoie de luare în considerare din partea altora. 


Tipuri de stroke-uri 


Putem distinge diferite tipuri de stroke-uri. Ele pot fi: verbal şi nonverbale; pozitive 


şi negative; condiționate şi necondiționate. Aceste tipuri se pot combina: 
Stroke verbal, pozitiv, necondiţionat: „Te iubesc!” 
Stroke verbal, negativ, necondiţionat: „Te urăsc!” 
Stroke nonverbal, pozitiv, necondiţionat: un salut făcut cu mâna 


Stroke nonverbal, negativ, necondiționat: pumnul ridicat ameninţător 


Stroke verbal, pozitiv, condiționat: „Ai făcut o treabă bună!” 
Stroke verbal, negativ, condiționat: „Nu faci nimic bun niciodată!” 


Stroke nonverbal, pozitiv, condiționat: un zâmbet prietenos când ai terminat de 


prezentat un referat. 


Stroke nonverbal, negativ, condiționat: o palmă primită după ce ai spus ceva unei 
persoane. 

Funcţionăm pe baza principiului "orice fel de stroke e mai bun decât nici un fel de 
stroke". Deoarece se pare că nu există suficient de multe stroke-uri pozitive pentru a ne 
satisface nevoia de stroke-uri, vom continua să căutăm şi stroke-uri negative. Să 
presupunem că eu, ca şi copil, am decis că prefer să caut stroke-uri negative decât să mă 
expun riscului de a fi lipsit de ele. Deci, când primesc ca adult un stroke negativ, acesta va 
funcţiona ca o confirmare a comportamentului meu la fel de eficient ca şi un stroke 
pozitiv. Acest lucru ne facilitează înţelegerea motivului pentru care unii oameni repetă cu 
tenacitate comportamente ce pot părea autopunitive. 

De câte ori obținem stroke-uri pozitive printr-un anumit comportament, devenim 


mai dispuşi să repetăm acel comportament în viitor. 
Filtrul stroke-urilor 


Când cineva primeşte un stroke care nu se potriveşte cu stroke-urile sale preferate, 
probabil sau îl va ignora, sau îl va minimaliza. Spunem că persoana desconsideră sau 


filtrează acel stroke. Când face acest lucru, se va observa probabil o oarecare incongruenţă 


în modul în care primeşte stroke-urile. 

De exemplu, aş putea să-ţi spun sincer: "Admir gândirea ta clară în modul în care 
ai întocmit acest raport”. Dar să presupunem că atunci când erai copil, tu ai decis: "Sunt 
frumos şi amuzant, dar nu mă prea duce capul". Stroke-ul meu nu se potriveşte cu 
combinaţia ta de stroke-uri preferată. Auzindu-l, s-ar putea să-mi spui "Mulţumesc". Dar 
în timp ce spui, strâmbi din nas şi strângi din buze de parcă ai gusta ceva neplăcut. Alt 
mod frecvent de desconsiderare a unui stroke e râsul sau chicotitul: "Mulţumesc, ha, 
ha!" 

Este ca şi cum fiecare din noi am deţine un filtru de stroke-uri între noi şi stroke- 
urile care intră. Filtrăm stroke-urile selectiv. Acceptăm acele stroke-uri care se potrivesc cu 
combinaţia de stroke-uri preferată şi eliminăm pe cele care nu se potrivesc. La rândul său, 


combinaţia de stroke-uri serveşte la menţinerea imaginii noastre despre noi înşine. 
Economia stroke-urilor 


Claude Steiner sugerează că, ca şi copii, toți suntem îndoctrinaţi de părinţii 


noştri cu 5 reguli restrictive privitoare la stroke-uri: 
1. Nu oferi stroke-uri când le ai de oferit. 
2. Nu cere stroke-uri când ai nevoie de ele. 
3. Nu accepta stroke-uri când ai nevoie de ele. 


4. Nu respinge stroke-uri când nu le doreşti. 


5. Nu-ţi oferi ţie însuţi stroke-uri. 


Acest grupaj de 5 reguli stă la baza a ceea ce Steiner numeşte economia stroke- 
urilor. Instruind copiii să respecte aceste reguli, spune Steiner, părinţii se asigură că "... o 
situaţie în care s-ar putea ca stroke-urile să fie disponibile în cantitate nelimitată se 
transformă într-o situaţie în care rezerva de stroke-uri e mică şi preţul pe care părinţii îl pot 
obţine pentru ele este mare". 

Steiner consideră că părinţii acţionează în acest mod pentru a-şi ţine sub control 
copiii. Învăţându-l pe copil că rezerva de stroke-uri e mică, părintele câştigă poziţia de 
monopolizator al stroke-urilor. Știind că stroke-urile sunt esenţiale, copilul va învăţa 
curând să le obţină, comportându-se în felul dorit de Mama şi Tata. 


Ca adulți, spune Steiner, ne conformăm încă în mod inconştient celor 5 reguli. în 


consecinţă, ne petrecem viaţa într-o stare de privare parțială de stroke-uri. Consumăm 
multă energie în căutarea stroke-urilor despre care încă mai credem că sunt în cantitate 
redusă. 

Steiner sugerează că suntem uşor de manipulat şi exploatat de către cei care reuşesc 
să-şi asume rolul de monopolizatori de stroke-uri. Aceştia pot fi guverne, corporaţii, 
agenţi publicitari, artişti. Chiar şi terapeuţii pot fi consideraţi furnizori de stroke-uri. 

Pentru a ne redobândi spontaneitatea, conştientizarea şi intimitatea, Steiner insistă că 
e nevoie să respingem "instruirea" noastră de bază restrictivă, impusă nouă de către părinți, 
cu privire la schimbul de stroke-uri. în schimb, ne vom da seama că există cantităţi 
nelimitate de stroke-uri. Putem oferi un stroke ori de câte ori dorim. Oricâte oferim, nu se 
termină niciodată. Când dorim un stroke, suntem liberi să-l cerem şi îl putem accepta 
când ni se oferă. Dacă nu ne face plăcere un stroke oferit, putem să-l respingem pe faţă. Şi 
putem să ne bucurăm de auto-oferirea de stroke-uri (J. Stewart, V. Joines, 2007, p. 62-64). 

Un profesionist AT, Dave Spenceley (2008) a adăugat şi o a şasea regulă: „Nu 
respinge stroke-urile pe care ţi le dai singur”. Regula se referă la faptul că deseori 
suntem cei mai înverşunaţi critici... ai noştri. Noi putem să renunțăm la această critică 
internă şi astfel să nu respectăm cea de a şasea regulă. Putem conştientiza că suntem buni 


aşa cum suntem, ne putem privi cu compasiune şi înţelegere. 
Stroke-uri versus Desconsiderări 


Un stroke direct negativ trebuie diferențiat clar de o desconsiderare. O 
desconsiderare atrage după sine întotdeauna o oarecare deformare a realităţii. În contextul 
schimbului de stroke-uri, te desconsider dacă te critic într-un mod umilitor sau defăimător. 
Spre deosebire de un stroke negativ direct, desconsiderarea se îndepărtează de realitatea 


faptelor ce reprezintă ce ești sau ce faci tu. 


Exemplu: 


Stroke Negativ Direct: "Ai pus cam multă sare în mâncare." 
Desconsiderare: "Văd că habar de ai să găteşti." 
Stoke Negativ Direct: „Vai ce coş urât ai pe faţă!” 


Desconsiderare: „Ce urâtă eşti !” 


O desconsiderare, spre deosebire de un stroke negativ direct, nu-mi dă nici 


un semnal pe care aş putea fundamenta o acţiune constructivă. 


C3. Structurarea timpului 


Alături de foamea de stimuli şi de stroke-uri, omul are şi o foame de structură. 
Atunci când oamenii ajung într-o situaţie în care nu li se impune nici o structură a timpului, 
primul lucru pe care îl vor face probabil este să-şi creeze o structură proprie. Chuck, 
personajul interpretat de Tom Hanks în filmul Cast Away/Naufragiatul, ajungând pe o 
insulă pustie, şi-a structurat timpul prin explorare, găsirea hranei, producerea focului şi a 
unei „ambarcaţiuni” cu care să pornească pe apă pentru a fi salvat de oameni. 

Eric Berne a identificat 6 modalități de structuare a timpului: 

„ Retragerea (sau Izolarea) 

. Ritualuri 

. Discuţii pentru trecerea timpului 
Activități 


. Jocuri psihologice 


Dn ea UNM 


. Intimitate 

Dacă analizăm cele şase moduri putem corela cu ceea ce ştim deja despre stările 
eului şi stroke-uri. Intensitatea schimbului de stroke-uri creşte pe măsură ce coborâm în 
partea de jos a listei, de la retragere spre intimitate. 

În literatura AT s-a sugerat uneori că gradul de risc psihologic creşte deasemenea pe 
măsură ce coborâm spre partea de jos a listei. 

1. Retragerea 

Ziua de lucru a Ioanei s-a terminat. Ioana este vânzătoare la o librărie cunoscută 
dintr-un oraş mare, ea întâlenşte zilnic sute de priviri, discută, răspunde la întrebările 
sutelor de clienți. 

Iată deci o ocupaţie profesională care facilitează obţinerea de multe stroke-uri. Dar 
Ioana ştie cum să-şi „regleze” echilibrul personal. 

Când se întoarce seara acasă, ea îşi acordă un timp pentru ea însăşi, izolându-se. 
Vorbeşte puţin sau deloc, se aşează pe canapea şi nu face nimic. 

Aceasta este o izolare sănătoasă. Unii oameni se află prea des în situaţia de izolare 
(pensionarii, bolnavii, de exemplu). Izolarea este benefică atunci când urmează unei decizii 
luată din starea de Adult. Ca să ne odihnim, asemenea Ioanei. Ca să reflectăm, medităm, să 
dăm frâu liber imaginaţiei, să visăm cu ochii deschişi, să ne „reconectăm” la noi înşine. 


Izolarea înseamnă absenţa oricărei tranzacţii cu ceilalți. 


2. Ritualurile 

„Buna ziua. Ce mai faci?” 

Berne numeşte ritual acest prim element dintr-un schimb de tranzacţii, care adesea 
nu este o întrebare adevărată despre starea persoanei căreia ne adresăm. 

La fel ca şi răspunsul: „Bine. Dar tu?” care nu este adesea decât al doilea element al 
unui ritual cunoscut de noi toţi, fără să fie, nici el, o întrebare adevărată. 

Berne consideră că ritualurile sunt „manevre de apropiere” învăţate pentru a intra în 
contact într-un mod prudent- evitând anumite riscuri (în special, acela de a fi „invadat” de 
către cineva a cărui stare l-ar face să răspundă: „Nu, nu fac bine deloc!” atunci când tu nu 
ai fi deloc dispus să-l asculţi cu răbdare). 

Unele grupuri sociale au ritualuri lungi şi ocmplexe. Ritualul este adesea expresia 
unei dorinţe de comunicare, pe care puţine societăţi o acceptă atunci când este exprimată 
într-un mod spontan (această exprimare ar fi atunci cam în genul: „Bună ziua. Mi-ar face 
plăcere să vorbesc cu tine.”). Aceasta este partea sa pozitivă. 


Ritualurile nu au caracater negativ (R.de Lassus, 2006, p. 77). 
3. Discuţii pentru trecerea timpului („pastimes”) 

Exemplu de „pastime”: 

-  Urâtă vreme este afară, nu-i aşa? 

- Da, nu mai vine odată vara. 

- Dar parcă săptămâna trecută a fost mai frig şi înnourat? 


- Da. Nu a mai fost demult aşa de mohorâtă vreamea etc. etc. 


Într-o astfel de situaţie conversaţia poate continua aproape la nesfârşit. Nu spunem 
nimic despre noi înşine; permite conversații mai lungi decât în cazul ritualurilor (permiţând 
astfel un schimb important de stroke-uri); temele de discuţie sunt foarte variate (maşini, 
copii, modă, sport etc.); este un schimb lipsit de riscuri, pare o „vorbărie automată”; ne 
permite selectarea persoanelor cu care vom putea avea schimburi, tranzacții mai importante, 


cum vom vedea mai jos. 


4. Activităţile 


Se referă la toate formele de activităţi orientate spre un anumit scop i la care oamenii 
participă împreună, fie că este vorba de pregătirea cinei, de spălatul vaselor, de 
dacuilografierea unui referat, de un meci de tenis cu prietenul, de participarea la o conferință 


sau munca în echipă la serviciu. 
Aici includem şi activitățile ludice (ex. jocul de biliard). 
5. Jocurile psihologice 


Eric Berne a dedicat o carte întreagă (Games People Play/ Jocuri pentru adulți) 
acestor „jocuri”, un cuvânt destul de nepotrivit dacă ne gândim la conotaţia negativă pe care 


o are în acest context: în cadrul jocurilor psihologice cel puţin o persoană nu câştigă. 

Un joc psihologic este o suită de tranzacţii în care protagoniştii „interpretează” în 
mod inconştient (el se joacă fără prezenţa Adultului) unul dintre cele trei roluri descrise de 
S. Karpman: Persecutor, Salvator şi Victimă. 


Persecutor Salvator 


Victima 
Triunghiul Dramatic elaborat de Stephen Karpman util în analiza jocurilor 


Fiecare dintre rolurile din Triunghiul Dramatic presupune o desconsiderare. 
Persecutorul şi Salvatorul, desconsideră pe alții. Persecutorul desconsideră valoarea şi 
demnitatea altora. Persecutorii extremi pot desconsidera dreptul la viaţă al altor oameni. 
Salvatorul desconsideră capacitatea altora de a gândi singuri şi de a acţiona conform 


inițiativei proprii. 


Victima se desconsideră pe ea însăşi. Dacă ea caută un Persecutor, atunci e de acord 
cu desconsiderările Persecutorului şi se vede pe sine însuşi ca pe cineva vrednic de a fi 


respins şi minimalizat. Victima care caută un Salvator va crede că are nevoie de ajutorul 


Salvatorului pentru a gândi corect, a acţiona sau a lua decizii. 


Toate cele trei roluri din Triunghiul Dramatic sunt neautentice. Oamenii 
reacționează în acele roluri la trecut, decât la prezent,folosind strategii învechite, stabilite în 


copilărie sau preluate de la părinți. 
Triunghiul trebuie privit dinamic: fiecare jucător poate trece de pe o poziţie pe alta. 


In jocuri este vorba despre tranzacţii ulterioare sau acoperite. Să exemplificăm: un 
bărbat, să-l numim Dan este şomer şi discută cu Robert care este asistent social. Discuţia are 


loc la serviciul lui Robert: 
Dan (amărât) : E tare greu fără serviciu. Nu ştiu ce să fac. 
Robert: Da, înţeleg. Ai căutat ceva? 


Dan: Da, dar toate joburile pe care le-am vazut pe internet sunt neinteresante pentru 


mine. 
Robert: Mă gândesc să-ţi schimbi eventual domeniul de lucru. 
Dan: Hmm. Da, dar am muncit atâta în domeniul meu. 
Robert: Poţi să apelezi şi la o firmă de recrutare. 
Dan: E o idee, dar nu am încredere în ăştia. 
Robert: Sunt şi firme serioase. 
Dan (furios): Ei na, n-ai chiar nimic în capul ăla? 
Robert (derutat, trist): Nu ştiu ce să-ţi mai zic. 
Cei doi bărbaţi se despart furioși unul față de altul. 


Robert joacă jocul numit „Încerc doar să te ajut”, iar Dan joacă „Da, dar”. Robert 
joacă rolul de Salvator, Dan pe cel de Victimă la începutul jocului, pentru a trece în cel de 


Persecutor la sfârşit. Robert sfârşeşte ca Victimă. 
Berne a identificat mai multe tipuri de jocuri, le-a clasificat şi descris. 


Unele jocuri pot dura 5 minute, altele o viaţă întreagă. Intrarea în jocul psihologic se 


face inconştient şi jucătorii obţin la sfârşit un beneficiu negativ, o emoție neplăcută, o 


confirmare a unei decizii iraționale timpurii despre sine, alţii şi lume (Dan- furie, „Nimeni 
nu mă poate ajuta”; Robert- tristeţe, „Nu sunt capabil”). Adultul fiind absent, rezolvarea 


problemei nu are loc: Dan este tot şomer şi după discuţia cu Robert. 
Formula J sau Formula Jocului 
Berne a descoperit că orice joc trece cronologic prin 6 stadii: 
Momeală + Stratagemă= Răspuns — Comutare— Derută — Beneficiu negativ 
sau 
M + S= R — C— D— Bn 


Să aplicăm formula la jocul jucat de Dan şi Robert. Dan începe prin a se văita că 
este greu fără serviciu. Sub acest mesaj la nivel social se află Momeala. Este transmisă şi 
non-verbal de către Dan şi sună: „Dar când vei încerca să mă ajuţi, n-o să mă las ajutat, ha, 


ha!” 


Robert se lasă prins înjoc şi îşi dezvăluie Srratagema sau „punctul slab” care 
determină pe cineva să accepte Momeala altcuiva. Pentru Robert acesta este un mesaj 
Parental care în mintea lui suna astfel: „Trebuie să-i ajuţi pe oamenii aflaţi în situaţii 
jalnice!” La nivel psihologic, Robert îşi spune: „Ok, voi încerca să te ajut, dar noi amândoi 


ştim că până la urmă tu nu te vei lăsa ajutat.” La nivel social, el începe să ofere soluţii. 


Stadiul Răspuns presupune o serie de tranzacţii care pot dura minute, ore sau ani 
întregi. Robert oferă mai multe sfaturi lui Dan care le contracarează. La nivel social aceste 
tranzacţii par a fi schimburi de informaţii. Dar, la nivel psihologic, ele repetă schimbul 


Momeală + Stratagemă cu care a debutat jocul. 


Stadiul Comutare este când Dan răbufneşte, iar Deruta când Robert este confuz şi 


nu mai ştie ce să zică. 


Ambii jucători îşi adună Beneficiul negativ de sentimente racket: Dan este furios, iar 


Robert se simte deprimat. 


Van Joines oferea următoarea definiție a jocului psihologic pe care o considerăm 


utilă: „Un joc este procesul de a face ceva cu un motiv ascuns care: 


1. este în afara conştienţei Adultului. 


2. nu devine explicit până când participanţii nu schimbă modul în care se 


comportă. 


3. are drept rezultat faptul că toți se simt derutaţi, neînțeleşi şi doresc să îl 


învinovăţească pe celălalt.” (J. Stewart, V. Joines, 2007, p. 173) 
Jocurile pot avea trei grade de intensitate: 


Jocuri de gradul I: nu sunt prea perturbatoare; „micile necazuri” ale vieţii cotidiene; 


repetarea lor poate deveni plictisitoare; sunt jucate social. 


Jocuri de gradul al II-lea: jucătorii preferă să nu le facă publice în cercul său social. 


Dan nu va acţiona concret să-şi găsească un serviciu, ci va face o depresie. 


Jocuri de gradul al III-lea: este jucat la infinit şi jucătorii sfârşesc la chirurgie, 
tribunal sau morgă. Dacă Robert şi Dan ar fi jucat la intensitate mai mare, probabil că Dan 


l-ar fi lovit pe Robert, iar acesta putea riposta, ajungând amândoi la spital. 
6. Intimitatea (Proximitatea) 


Berne considera acest tip de schimb drept cel mai dificil. Ceea ce el numea 
intimitate este un contact sincer, autentic şi spontan. Poate fi vorba despre râs, plâns, teamă, 
mânie- sincere, fără manipulare. Este o tranzacție Copil Liber- Copil Liber. Uneori este 
resimţită ca un pericol, ne simțim vulnerabili. Oamenii au propriile lor mecanisme de 
apărare împotriva proximităţii şi de aceea unii ajung să îşi trăiască întreaga viaţă de adult 


fără să cunoască un adevărat moment de intimitate. 


Intimitatea include intimitatea erotică, sexuală, dar nu se reduce la aceasta. Un 
moment de intimitate este atunci când colegul de serviciu v-a zâmbit complice după ce 
şeful v-a felicitat pentru treaba bună pe care aţi făcut-o împreună sau o mamă care îi surâde 


băiatului ei după ce a terminat de spus o poezie la serbarea de la grădiniţă. 


Intimitatea nu presupune „mesaje secrete”. Nivelul social şi cel psihlologic sunt 
congruente şi astfel intimitatea se deosebeşte de jocuri. Uneori jocurile sunt folosite ca 


substitut pentru intimitate. 


Schimbul de stroke-uri în intimitate este mult mai puternic decât în orice altă formă 
de structurare a timpului. Se pot schimba atât stroke-uri pozitive, cât şi negative. Dar nu va 


exista nici o desconsiderare din moment ce intimitatea este prin definiție un schimb de 


dorinţe şi sentimente autentice. 


Deoarece nu este pre-programată, intimitatea este şi cea mai imprevizibil mod de 
structurare a timpului şi din starea de Copil s-ar putea s-o percep ca cel mai „riscant” mod 
de a relaţiona cu alte persoane. Paradoxal este faptul că ea comportă cel mai mic risc: 
rezultatul intimităţii trebuie să fie întotdeauna constructiv pentru persoanele implicate (Jan 


Stewart, V. Joines, 2007, p. 74-75). 


Intimitatea este cel de al treilea element component al Autonomiei. 


D. Scenariul de viaţă 


Fiecare dintre noi concepe în copilărie o poveste a propriei vieţi. Această poveste 
are un început, o parte de mijloc şi un sfârşit. Alcătuim intriga de bază în primii ani din 
copilărie, înainte chiar de a putea rosti câteva cuvinte. Mai târziu, pe parcursul copilăriei, 
adăugăm detalii la poveste. La vârsta de şapte ani, ea a fost deja în cea mai mare parte 
scrisă. Poate o mai revizuim puţin în adolescenţă. 

Când ajungem adulţi, de obicei nu mai suntem conştienţi de povestea de viaţă pe 
care am scris-o pentru noi înşine. Totuşi, exiştă, posibilitatea să trăim în conformitate cu ea. 
Fără a fî conştienţi de acest lucru, ne organizăm viaţa de aşa natură, încât ne îndreptăm spre 
scena finală pe care ne-am stabilit-o încă din prima copilărie: 

Această poveste de viaţă de care nu suntem conştienţi se numeşte în AT scenariu 
de viaţă. 

D1. Natura şi originile scenariului 

Teoria scenariului a fost creată dată de Eric Berne şi colaboratorii săi, mai ales 
Claude Steiner, pe la mijlocul anilor 1960. 

În Principles of Group Treatment, Berne a definit scenariul de viaţă ca pe „un plan 
de viaţă inconştient". Mai târziu, în What Do You Say After You Say Hello/ Ce spui după 
„Bună ziua”?, a oferit o definiţie mai completă: "un plan de viaţă creat în copilărie, 
întărit de părinţi, justificat de evenimente ulterioare şi culminând cu o alternativă 


aleasă." 


Scenariul e un plan de viaţă 


Ideea că tiparele vieţii adulte a oamenilor sunt afectate de experienţele din 


copilărie este o idee centrală nu numai în AT, ci şi în multe alte abordări psihologice. 
Teoria AT aduce ca noutate sugestia că, copilul întocmeşte un plan anume pentru viaţa sa, 
ŞI nu pur şi simplu o viziune generală asupra vieţii. Această teorie sugerează că acest plan 
de viaţă este creat sub forma unei piese de teatru, cu părţi distincte de început, mijloc şi 


sfârşit. 


Scenariul este direcționat spre un rezultat 


O altă afirmaţie distinctivă a teoriei scenariului este că planul de viaţă "culminează 
cu o alternativă aleasă". Când copilul mic îşi scrie povestea vieţii, el scrie şi scena finală 
ca parte integrantă din ea. Toate celelalte elemente ale intrigii, începând cu prima scenă, 
sunt apoi planificate, pentru a conduce spre scena finală. 

În limbajul ştiinţific al teoriei scenariului, scena finală e numită rezultar al 
scenariului. Teoria sugerează că atunci când, ca adulți, ieşim din scenariul nostru, alegem, 
fără să ne dăm seama, comportamente care ne vor duce mai aproape de rezultatul 


scenariului nostru. 
Scenariul este decizional 


Berne defineşte scenariul ca "plan de viaţă făcut în copilărie”. Adică copilul decide 
asupra planului de viaţă. Acest plan nu e determinat numai de forţe exterioare, ca 
părinţii sau mediul. În limbaj specializat AT, exprimăm acest lucru spunând că scenariul 
este decizional. 

Chiar în cazul în care diferiţi copii sunt crescuţi în acelaşi mediu, ei se pot decide 
asupra unor planuri de viaţă foarte diferite. Beme relatează o poveste despre doi fraţi 
cărora mama le-a spus amândurora: "O să sfârşiţi într-o casă de nebuni". Unul din ei a ajuns 
pacient cronic într-un spital de boli mentale, celălalt a devenit psihiatru. 

În teoria scenariului, termenul "decizie" e folosit în sens diferit de cel obişnuit din 
dicţionar. Deciziile de scenariu ale copilului nu sunt luate prin gândirea deliberată pe care 
de obicei o asociem cu luarea decizilor la maturitate. Cele mai timpurii decizii provin din 
sentimente şi se iau înainte ca copilul să înceapă să vorbească. Ele depind de asemenea de 


un tip de testare a realităţii diferit de cel folosit de adulți. 


Scenariul e întărit de părinţi 


Deşi părinţii nu pot determina deciziile din scenariul unui copil, ei pot exercita o 


influenţă majoră asupra lor. Din primele zile de viaţă ale unui copil, părinții îi transmit 
mesaje pe baza cărora el îşi formează concluziile despre sine însuşi, alţii şi lume. Aceste 
mesaje din scenariu sunt atât non-verbale cât şi verbale. Ele formează cadrul în 


conformitate cu care se iau deciziile scenariale principale ale copilului. 


Scenariul este în afara conştientei 


În viaţa adultă, momentele când ne apropiem cel mai mult de amintirea primilor 
noştri ani de viaţă sunt în vise şi fantezii. Dacă nu ne facem timp să analizăm şi să 
descoperim care ne este scenariul, probabil nu vom deveni conştienţi de deciziile 
timpurii pe care le-am luat, chiar dacă prin comportamentul nostru trăim în conformitate 


cu ele. 


Realitatea este redefinită pentru a, „justifica" scenariul 


Când Berne a scris că scenariul este "justificat de evenimente ulterioare” ar fi fost 
mai bine să pună termenul justificat între ghilimele (J. Stewart, V. Joines, 2007, p. 79). 
Ceea ce facem noi adesea este să interpretăm realitatea din propriul nostru cadru de 
referinţă, astfel încât ea să ne facă impresia de justificare a deciziilor noastre din scenariu. 
Facem acest lucru pentru că în starea de Copil a eului nostru putem percepe orice 
ameninţare la adresa concepției noastre despre lume bazate pe scenarii ca pe o ameninţare la 


adresa satisfacerii nevoilor noastre sau chiar a supravieţuirii. 
Originile scenariului 


De ce luăm noi în copilărie aceste decizii cuprinzătoare în legătură cu noi înşine, cu 
alții şi cu lumea? Ce funcție îndeplinesc ele? Răspunsul se află în două trăsături 


caracteristice ale formării scenariului. 


1. Deciziile din scenariu reprezintă cea mai bună strategie de supravieţuire a 
copilului într-o lume care deseori pare ostilă, chiar amenințătoare la adresa vieții. 


2.Deciziile din scenariu se fac pe baza emoțiilor şi testarea realităţii ale unui copil. 


D2. Tipuri de scenarii 


În funcţie de conţinutul lor, scenariile pot fi clasificate în 3 categorii: 
1. câştigâtoare 
2. perdante sau hamartice 


3. non-câştigătoare sau banale. 


1. Scenariul câştigător: în viziunea lui Berne, un „câştigător” (engl., „winner”) 
este persoana „care îşi realizează obiectivele propuse” în mod confortabil, plăcut, uşor. Pot 
hotărî să devin milionar în euro, iar dacă am ajuns să am acele milioane şi să fiu fericit şi 
îndestulat înseamnă că sunt un câştigător. Sau poate am hotărât să îmi dedic toată viața 
unei relgii şi să devin ascet. Dacă trăiesc fericit în chilia mea sunt un câştigător. „Succesul” 
depinde de obiectivele stabilite pentru mine însumi. 

2. Scenariul perdant: cineva se poate considera un „învins” dacă nu îşi atinge 
obiectivele propuse sau dacă le atinge după un mare efort, lipsă de confort etc. Dacă am 
decis să devin milionar în euro şi sfârşesc ca ascet, foarte sărac, sunt un învins. Şi tot învins 
sunt dacă „produc” acele milioane de euro în timp ce sunt veşnic stresat, ulcerul mă roade 
şi sunt hipertensiv. 

Scenariile perdante au 3 grade (1, 2, 3) în funcție de gravitatea rezultatului: 


Scenarii perdante de gradul 1: insuccesele şi eşecurile persoanei sunt suficient de 


blânde pentru a fi discutate în cercul social al persoanei (ex. tratamentul ambulator pentru 
o depresie uşoară). 

Scenarii perdante de gradul 2: eşecurile persoanei sunt suficient de neplăcute pentru 
a nu fi discutate în public (ex. concedierea succesivă din mai multe slujbe, spitalizarea 
pentru un episod depresiv major, exmatricularea din şcoală). 


Scenarii perdante de gradul 3: culminează cu moarte, rănire gravă, îmbolnăvire, 


criză legală (ex. condamnare la închisoare, spitalizare pe viaţă pentru un diagnostic 
psihiatric, sinucidere pentru un eşec la examenul de bacalaureat). Acestea sunt scenariile 
hamartice. Cuvântul provine din limba greacă: hamartia, „defect vital”. Asemenea 
tragediei greacă antică, o decizie negativă timpurie în scenariu va conduce la o scenă finală 
tragică. 

3. Scenarii non-câştigătoare sau banale: sunt cel mai des întălnite. Persoana 
„merge pe calea de mijloc”: nici nu câştigă mare lucru, dar nici nu pierde ceva 
semnificativ. Nu îşi asumă riscuri. Exemplu: o persoană care la serviciu nu va ajunge 


niciodată şef, dar nici nu va fi dat afară. Va ajunge la vârsta pensionării, va face o petrecere 


de pensionare cu colegii şi apoi, va sta în papuci pe canapea şi se va gândi: „Aș fi putut fi 
şef dacă m-aş fi aflat în alt loc, în alt moment. Dar de fapt, cred că nu mi-a mers tocmai 

rău. 


Această clasificare a scenariilor în câştigătoare, non-câştigătoare şi perdante e 
doar aproximativă. Ceea ce pare un rezultat non-câştigător pentru tine, poate fi un rezultat 
câştigător pentru mine. Ceea ce e inacceptabil în cercul meu social, ar putea fi OK în al 


tău (J. Stewart, V. Joines, 2007, p. 85). 


Berne scria: "Scenariul este ceea ce persoana a planificat să facă în copilăria 
timpurie, iar cursul vieţii este ceea ce se întâmplă de fapt." 
Cursul vieţii tale este un rezultat al interacțiunii a 4 factori: ereditate, evenimente 


exterioare, scenariu şi decizii autonome. 


D3. Poziţiile de viaţă 


Berne sugerează că un copil mic, încă de la începuturile procesului de formare a 
scenariului său ,...are deja anumite convingeri despre sine însuşi şi oamenii din jurul său" 
(Idem, p. 90). Aceste convingeri se vor menţine probabil toată viaţa şi pot fi rezumate după 


cum urmează: 


1. Eu sunt OK, sau 
2. Eu nu sunt OK; 
3. Tu eşti OK, sau 
4. Tu nu eşti OK. 


Alăturând toate acestea în toate combinaţiile posibile, obţinem patru afirmaţii 


despre sine şi despre ceilalți: 


1. Eu sunt OK, tu eşti OK; 

2. Eu nu sunt OK, tu eşti OK; 

3. Eu sunt OK, tu nu eşti OK; 

4. Eu nu sunt OK, tu nu eşti OK. 


Aceste 4 situaţii sunt cunoscute sub numele de poziții de viață. Unii autori le 
numesc poziții de bază, poziții existențiale sau pur şi simplu poziții. Ele reprezintă 


atitudinile pe care o persoană le adoptă faţă de valoarea esenţială pe care o percepe în sine 


şi în alții. Acest lucru înseamnă mai mult decât a avea pur şi simplu o opinie despre 
comportamentul personal şi cel al altor oameni. 

O dată ce copilul a adoptat una din aceste poziţii, probabil îşi va construi întreg 
scenariul în aşa fel încât să se potrivească cu aceasta. Berne scria: „Orice joc, scenariu şi 
destin se bazează pe una din aceste 4 poziţii de bază”. 

Copilul care alege "Eu sunt OK, tu eşti OK" îşi va construi probabil un scenariu 
câştigător. Dacă copilaşul adoptă poziţia "Eu nu sunt OK, tu eşti OK" e mai probabil să 
scrie o poveste de viaţă banală sau perdantă. El va construi un scenariu care se potriveşte 
cu poziţia sa de bază, în jurul ideii de a fi victimizat şi a pierde în faţa altora. "Eu sunt 
OK, tu nu eşti OK" poate sta la baza unui scenariu care la prima vedere pare a fi 
câştigător. Dar acest copil va avea convingerea că el trebuie să fie cu o treaptă mai sus, iar 
pe alţii să-i pună cu una mai Jos. S-ar putea să reuşească asta pentru o vreme, realizându-şi 
dorinţele, dar numai după o luptă permanentă. Alteori, oamenii din jurul lui se vor sătura 
să tot fie cu o treaptă mai prejos şi-l vor respinge. Atunci el va trece de la un aparent 
"învingător" la un grav perdant. Poziţia "Eu nu sunt OK, tu nu eşti OK" este cea mai 
probabilă ca punct de plecare pentru un scenariu perdant. Acest copil şi-a însuşit 
convingerea că viaţa e inutilă şi plină de disperare. Se percepe pe sine ca fiind mereu mai 
prejos, de neiubit. Crede că nimeni nu-l va ajuta, pentru că nici ceilalți nu sunt OK. Astfel 
îşi va scrie scenariul în jurul unor scene în care respinge şi este respins. 

Berne credea că „„.. .poziţia e adoptată devreme în copilăria timpurie (3-7 ani) pentru 
a justifica o decizie bazată pe o experienţă anterioară”. Cu alte cuvinte, pentru Berne, 
prima dată apar deciziile timpurii, iar poziţia de viaţă e adoptată mai târziu în copilărie, 
pentru a face ca lumea să pară că justifică ceea ce s-a decis anterior. 

În viziunea lui Claude Steiner, poziţia de viaţă este adoptată mult mai devreme. El 
îi plasează originea în primele luni de alăptare. Pentru Steiner, poziţia "Eu sunt OK, Tu 
eşti OK" reflectă interdependenţa confortabilă, reciprocă, între sugarul care se hrăneşte şi 
mamă. El echivalează această poziţie cu "încrederea fundamentală" descrisă de o autoritate 
în materie de dezvoltare a copilului, Erik Erikson. Acesta este ,.... o stare de lucruri în care 
bebeluşul simte că este una cu lumea şi că totul e una cu el”. 

Steiner sugerează că toți copiii încep din poziţia "Eu sunt OK, tu eşti OK". Copilul 
trece în altă poziție numai dacă ceva întrerupe interdependenţa mutuală între copil şi 


mamă. 


Poziţiile de viaţă la adulți- Coralul ok 


Fiecare dintre noi ajunge la maturitate după ce şi-a scris un scenariu bazat pe una 
din cele 4 poziţii de viaţă. Dar nu rămânem în poziția respectivă tot timpul. Ne deplasăm 
dintr-o poziţie în alta, clipă de clipă. 

Franklin Ernst a creat un sistem de analiză a acestor deplasări. El îl numeşte Coralul 
OK (vezi figura de mai jos, cf. ]. Stewart, V. Joines, p. 92-94). 

Ernst foloseşte expresia "OK din punctul meu de vedere" în loc de expresia mai 
simplă "OK". Acest lucru ajută la evidenţierea faptului că chestiunea OkK-ului e o 
problemă ce ţine de convingerile mele despre mine şi convingerilor mele despre tine. 

Deseori, autorii AT prescurtează "OK" cu semnul "+" şi "non-OK" prin semnul 
"- Uneori cuvântul "you (tu)" e prescurtat cu "U". Cele patru poziţii de viaţă sunt 
definite şi scrise simplu: I+U+ , I-U+ , I+U- şi I-U-. 

Franklin Ernst evidențiază faptul că fiecare din poziţiile din copilărie se reflectă în 
viata de adult printr-un anume tip de interacţiune socială. El o numeşte operație. Numele 
celor 4 operaţii sunt prezentate în Coral. Dacă intrăm într-una dintre aceste operaţii fără a 
ne da seama, din starea de Copil a eului nostru, probabil ne vom crea o "justificare" 
scenarială pentru poziţia de viaţă corespunzătoare. Dar avem de asemenea şi opţiunea de a 
intra în Adult şi de a folosi oricare dintre operaţii în mod conştient. Procedând astfel 


putem obţine rezultatele sociale pe care le dorim. 


TU EŞTI OK PENTRU MINE 
Operaţie : Operaţie : 
Îndepărtează-te (GAF) Tu te înțelegi/descurci cu (GOW) 
Poziție rezultată : Poziție rezulată : 


Eu nu sunt ok pentru mine şi tu Eu sunt ok pentru mine şi tu eşti ok 


Eşti ok pentru mine. pentru mine. 

EU NU SUNT OK POZIȚIA DEPRESIVĂ POZIȚIE SĂNĂTOASĂ EU SUNT OK 
PENTRU MINE PENTRU MINE 

Operaţie : Operaţie : 

Nu ajungi nicăieri cu (GNW) Scapă de (GRO) 

Poziţie rezultată : Poziţie rezultată : 

Eu nu sunt ok pentru mine Eu sunt ok pentru mine 

şi tu nu esti ok pentru mine. şi tu nu eşti ok pentru mine 

POZIŢIA DE INUTILITATE POZIȚIE PARANOIDĂ 


TU NU EŞTI OK PENTRU MINE 


Deşi ne deplasăm dintr-un cadru al Coralului în altul, fiecare avem un cadru 
"favorit" în care ne petrecem majoritatea timpului cât suntem în scenariu. Acesta va fi cel 
pentru care am optat în copilărie ca fiind poziţia noastră de bază. 

"Eu sunt OK, tu eşti OK" este poziția sănătoasă, mă descurc cu viaţa şi rezolvarea 
problemelor. Acţionez pentru a obţine rezultatele câştigătoare pe care le doresc. Aceasta e 
unica poziţie bazată pe realitate. 

Dacă poziţia mea din copilărie a fost "Eu nu sunt OK, tu eşti OK", îmi voi juca 
probabil scenariul mai ales din poziţia depresivă de a mă simţi puţin mai prejos decât 
ceilalţi. Inconştient, îmi aleg sentimente neplăcute şi comportamente repetitive pentru a 
"confirma" că aceasta este poziţia mea potrivită în lume. Dacă am probleme psihiatrice, 
aş fi probabil diagnosticat drept nevrotic sau depresiv. Dacă aş scrie un scenariu 
hamartic, rezultatul probabil ar fi auto-rănire sau sinucidere. 

O poziţie timpurie de "Eu sunt OK, tu nu eşti OK" înseamnă că îmi trăiesc scenariul 
mai ales de pe poziția defensivă prin care încerc să mă menţin un pic mai presus de ceilalți. 
Cei din jurul meu mă vor percepe poate ca fiind băgăreţ, insensibil şi agresiv. Deşi 
deseori acestei poziţii i se atribuie numele de paranoidă, ea corespunde, de asemenea, 
diagnosticului psihiatric de tulburare de personalitate. într-un scenariu perdant de gradul 
3, scena mea finală ar putea implica uciderea sau rănirea celorlalți. 

Dacă în copilărie am adoptat poziţia fundamentală "Eu nu sunt OK, tu nu eşti OK", 
scenariul meu va fi jucat în principal din poziţia de inutilitate. Aici, cred că ceilalți şi toată 
lumea nu sunt buni de nimic, şi nici eu . Dacă am scris un scenariu banal, tiparul meu va 
fi să n-ajung nicăieri cu majoritatea lucrurilor de care mă apuc în viaţă. Dacă scenariul 
meu e hamartic, rezultatul probabil va fi "a înnebuni", cu un diagnostic psihotic. 

Ca toate celelalte aspecte ale scenariului, şi poziția în viaţă poate fi schimbată. Acest 
lucru e posibil să se petreacă numai ca rezultat al analizei interne a scenariului, al 


terapiei sau al unei experienţe externe puternice. 


D4. Mesajele din scenariu şi matricea scenariului 

Mesajele din scenariu pot fi transmise verbal, non-verbal sau combinat. 

Atât mesajele verbale, cât şi cele non-verbale pot conţine un element de 
modelare. Mesajele din scenariu verbale pot fi transmise sub formă de comenzi 
sau atribuiri. Conţinutul lor poate fi pozitiv sau negativ. Puterea lor va fi dată de 
mesajel non-verbale care le însoțesc. 

Modelare: copilul modelează comportamentul oamenilor maturi. 

Comenzi: Nu mă deranja; Fă ce ţi se spune!; Dispari! Etc. 

Atribuiri (copilului i se spune direct ce este): Eşti prost!; Tu eşti băiatul 
mamei!; O să ajungi la balamuc!; Eşti bun la matematică! Etc.; sau indirect- 
Maria e aşa cuminte!; Ştii, lonuţ, nu e aşa isteţ!; Bunicul spune că eşti un copil 


rău etc. 


Matricea scenariului 


Şi mama şi tatăl tău au fiecare stările de Părinte, Adult şi Copil ale eului. Ei îți 
transmiteau mesaje scenariale din toate aceste trei stări ale eului. Tu ai primit aceste mesaje 
şi le-ai stocat în propriile tale trei stări ale eului. Realizând acest lucru, Claude Steiner a 


creat ceea ce acum constituie unul din modelele centrale în AT - matricea scenariului: 


Injuncțu (- 
Permisiuni (+) 


Mama Eu Tata 


Mesajele provenind din stările de Părinte ale mamei şi tatălui se numesc 
contrainjuncţii. Le pui deoparte ca parte a conţinutului propriului tău Părinte. 

Modelarea sau mesajele de tip "iată cum" ale Adultului părintelui către Adultul 
copilului compun ceea ce se numeşte programul. 

Mesajele trimise din starea de Copil a mamei şi tatălui pot fi de două tipuri: 


injuncții şi permisiuni. Ni le reprezentăm pe acestea ca fiind depozitate în conţinutul 


propriei stări de Copil a eului. 


Contrainjuncţiile : aceste mesaje Părinte-la-Părinte au fost denumite iniţial 
contrainjuncţii pentru că s-a crezut despre ele că "funcţionează în direcție opusă 
injuncțiilor”. Acum ştim că se poate ca uneori aceste mesaje să contrazică injuncţiile, dar 
ele pot să le şi întărească sau să fie irelevante. 

Contrascenariul este setul de decizii luate de copil în conformitate cu 
contrainjuncţiile. Contrainjuncţiile constau din comenzi despre ce să facă sau să nu facă, 
plus definiri ale oamenilor şi lumii. Toţi primim cu miile astfel de mesaje de la părinţi şi 
figuri parentale. 

Exemple: Fii cuminte!; Fii prinţişorul meu!; Să fii cel mai bun!; Nu fii rău! Etc. 

În majoritatea timpului ne folosim contrascenariul în mod pozitiv, pentru a ne purta 
de grijă şi pentru a ne adapta confortabil societăţii. 

Totuşi, mulţi dintre noi avem nişte mesaje de contrascenariu pe care am hotărât să le 
folosim ca parte din decorul unui scenariu negativ. Să presupunem că sunt purtătorul unei 
comenzi Parentale „Lucrează din greu!". O pot folosi pentru a avea succes la şcoală sau 
facultate. În carieră poate continui să lucrez din greu şi sunt promovat. Dar s-ar putea de 
asemenea să lucrez din greu şi să mă suprasolicit. Poate sacrific timpul liber, relaxarea şi 
prietenii pentru solicitările de la serviciu. Dacă scenariul meu este hamartic, îmi pot folosi 
mesajul „Lucrează din greu" pentru a obţine un rezultat ulterior de ulcer, hipertensiune 
arterială sau atac de inimă. 


Există cinci comenzi care joacă un rol deosebit în contrascenariu. Ele sunt: 


e Fii perfect 

e Fii puternic 

* Încearcă din greu 

e Fă plăcere (oamenilor) 

e Grăbeşte-te 

Acestea se numesc mesaje conducătoare sau drivere. Numele de „driver” se 

foloseşte deoarece copilul simte o constrângere de a asculta de aceste comenzi. El crede 
că poate rămâne OK atâta timp cât ascultă de driver. Toţi purtăm aceste 5 mesaje în 
contrascenariul nostru, deşi combinate în proporții diferite. Atunci când reacţionez intern 
la un mesaj driver, manifest un set de comportamente tipice pentru acel driver. Aceste 
comportamente de driver sunt constante de la persoană la persoană. Studiind 


comportamentul de driver al cuiva, putem prevedea cu destulă exactitate anumite 


caracteristici ale scenariului său. 


Programul: _se referă la „know how”, cum să faci diverse lucruri: „lată cum se...” 
învăţate de la părinţi şi alte figuri parentale. Exemplu: „lată cum să: numeri până la 100; îți 
scrii numele; găteşti sarmale; fii cel mai bun; nu îţi arăţi sentimentele etc.” 

Programele pot fi pozitive şi negative. Exemplu de program negativ: un copil poate 
învăţa de la tatăl său: „lată cum să lucrezi din greu, să te suprasoliciţi şi să mori tânăr.” 

Injuncţii şi permisiuni: 

Injuncţiile: sunt mesajele trimise din starea de Copil a părintelui către starea de 
Copil a copilului real. 

Doi reprezentanţi de seamă ai analizei tranzacționale, Bob şi Mary Goulding au 
identificat 12 teme care stau frecvent la baza deciziilor timpurii ale oamenilor. Ei au creat 
lista celor 12 injuncţii. Fiecărei injuncții îi corespunde câte o permisiune. Injuncţiile şi 
permisiunile sunt transmise copilului mai ales non-verbal. 

Injuncţiile sunt formulate cu „Nu...” şi permisiunile cu „Este ok să/Ai voie să/Este 
dreptul tău să/Ai permisiunea să...” 

1. Nu exista: cea mai dramatică injuncţie. Dacă te-ai gândit vreodată la 
sinucidere, probabil că ai un astfel de mesaj în scenariul tău. La fel, dacă te-ai simţit 
neîsemnat, inutil, de neiubit. Un părinte transmite copilului său un astfel de mesaj 
deoarece se simte ameninţat sau privat de prezenţa copilului. „Copiii-accident”, copiii 
nedoriți, copiii abuzaţi fizic şi/sau psihic, copiii abandonaţi prezintă adesea această 
injuncție. 

Din fericire, oamenii sunt creativi când este vorba despre supravieţuire, pentru că 
altfel am asista la mult mai multe suiciduri decât sunt în realitate. De exemplu, o persoană 
cu injuncția „Nu exista” ia încă din copilăria mică o decizie compusă: „Este ok/Am voie să 
exist atâta timp cât eu... ”. 

2. Nu fi tu însuţi: este adesea transmisă de părinţi copilului de un alt sex decât 
cel aşteptat de părinți. Acest lucru se reflectă în numele copilului (ex. o fată pe nume 
Sorina, Petruţa, Constantina etc.) şi în comportamentele lui (ex. fetiţa băieţoasă). Această 
injuncţie este transmisă şi atunci când părinții fac afirmaţii de genul: „Eşti exact ca unchiul 
Gică, oaia neagră a familiei.” De asemenea, ea este transmisă atunci când părinţii nu ţin 
cont de abilităţile, aptitudinile şi interesele copilului: un tată nu îi va permite băieţelului lui 


să joace fotbal deşi este foarte talentat şi îl va trimite să înveţe mai multă matematică. 


3. Nu fi copil: starea de Copil a părintelui consideră că în familie e loc pentru un 
singur copil, adică exact această stare interioară. Exemplu: „Băieţii/fetițele mari nu 
plâng/nu se joacă/nu râd/nu merg cu bicicleta”. Uneori, într-o familie în care adulții nu 
sunt responsabili şi nu au grijă de copii, unul dintre copii poate decide: „Eu sunt singurul 
care pot avea grijă de mine şi de cei mici în această casă.” 

Persoanele cu această injuncţie sunt mereu responsabili şi încordaţi, nu se pot 
distra, râde, relaxa, nu fac suprize şi „năzdrăvănii”. În unele familii, aceste comportamente 
sunt considerate inutile sau chiar păcătoase. Anumite persoane prezintă credința magică, 
că dacă se simt prea bine, urmează să li se întâmple ceva rău („După râs, vine plâns”). Aşa 
că modul magic în care poţi ţine răul la distanţă este să nu te bucuri niciodată. 

4.Nu_creşte: părinţii nu doresc să renunţe la copilaşul pe care îl au în casă 
deoarece îşi definesc întreaga lor valoare în termeni de a fi un tată şi o mamă buni. Uneori 
această injuncţie mai este interpretată şi ca: „Nu mă părăsi”. Această injuncţie o au cei care 
rămân „băieţelul mămicii” sau „fetiţa lui tăticu” toată viaţa lor, adesea fără a avea un 
partener şi o familie proprie. Femeia care rămâne alături de o mamă bătrână mereu critică 
pentru a avea grijă de ea are o astfel de injuncţie. Ei nu i s-a permis să crească şi să devină 
o femeie. 

5. Nu reuşi: este un mesaj transmis de un părinte care în starea sa de Copil este 
gelos pe realizările copilului său. Non-verbal îi poate transmite fiului sau fiicei sale 
această injuncţie chiar dacă la nivel explicit o îndeamnă să lucreze din greu pentru a avea 


Succes. 


6. Nu fă nimic sau Nu...:_se referă la temerea părinţilor că indiferent ce ar face 
copilul lor, i se va întâmpla ceva rău, aşa că este mai bine să nu facă nimic. Dacă cineva 
oscilează în viaţa adultă mereu între diferite moduri de acţiune, simțind întotdeauna că nu 
ajunge nicăieri, dar nu întreprinde nimic pentru a schimba acest lucru, poate purta un 


asemenea mesaj scenarial. 


7. Nu fi important: cei care poartă acest mesaj intră în panică dacă li se cere să 
preia orice fel de rol de conducător. Poate lucra excelent în poziţie de subordonat, dar fie 
nu urmăreşte promovare, fie se auto-sabotează când se iveşte vreo şansă. O variantă a 
acestei injuncţii este „Nu cere ceea ce doreşti”. Non-verbal, părintele transmite din starea sa 
de Copil: „Voi accepta să te am prin preajmă, puştiule, atâta timp cât îți dai seama că tu şi 


dorinţele tale nu sunteţi importanţi aici”. 


8. Nu aparţine: copilul care primeşte un astfel de mesaj simte că nu aparţine nici 
unui grup, clase, popor, nu are un partener stabil; este perceput de către ceilalți ca un 
singuratic şi nesociabil. Adesea părinţii etichetează copilul ca „timid”, „dificil”, fiind ţapul 


ispăşitor al familiei; sau i se spune mereu că este special. 


9. Nu fi apropiat: implică o interdicţie de apropiere fizică. Aceşti părinţi rareori 
îşi ating copilul şi se ating unul pe altul. Aici poate fi vorba şi despre interdicția de a fi 
apropiat emoţional. În aceste familii nimeni nu vorbeşte despre emoțiile lor. O variantă a lui 
este „Nu avea încredere”. Un copil mic percepe acest mesaj atunci când un părinte moare 
sau divorțează, când este agresiv sau profită de copil. Decizia sună astfel: „Mă voi ţine 


departe de tine pentru a mă proteja”. 


10. Nu fi sănătos: aţi văzut vreodată sau aţi fost unul dintre copiii care fac febră 
fără motiv sau se îmbolnăvesc des pentru a atrage atenţia păriniților? Dacă răspunsul este 
afirmativ aveţi o astfelde injucţie. Într-o familie în care părinţii sunt mereu ocupați cu 
serviciul, plecaţi în delegaţii etc., Micul Profesor sau Al al copilului ajunge la concluzia: 


p> 


„Pentru a primi atenţia pe care o doresc, trebuie să fiu bolnav!” Mai târziu, o astfel de 
persoană se va îmbolnăvi ori de câte ori nu merge bine la serviciu sau în relația cu 


partenerul de viaţă. 


kád 


Există şi varianta: „Nu fi sănătos la cap!” modelată de părinte sau o rudă psihotică. 
Copilului i se dă atenție doar dacă se comportă nebunește. Există familii în care există 


reguli nescrise legate de modul în care nebunia se transmite la membrii lor. 


11. Nu gândi: are şi unele variante (Nu te gândi la X persoană sau lucru; Nu gândi 
ce gândeşti tu, gândeşte ce gândesc eu). Este transmisă de acei părinți care desconsideră 
capacitățile cognitive ale copiilor lor: „Femeile nu sunt prea deştepte. Ele obțin ceea ce vor 


în viață prin frumusețea lor”. Sau: „Tu eşti copil, eu ştiu ce este cel mai bine pentru tine”. 


12. Nu simți: este transmisă de părinți care au ei înşişi probleme cu gestionarea 
emoţiilor. Ei nu îşi permit, de exemplu, să simtă furie, tristeţe, frică şi bucurie. Alteori ei nu 
au voie să simtă nimic. O variantă este aceea că este permisă trăirea sentimentului, dar este 
interzisă exprimarea lui. Această injuncție se referă şi la senzațiile fizice: „Nu simţi 
senzaţii”. De exemplu, un copil căruia i s-a interzis să simtă foame, poate dezvolta mai 


târziu tulburări de nutriţie. „Nu simţi senzaţii” poate sta la baza unor tipuri de psihoze. 


O altă variantă a acestei injuncţii este: Nu simţi ce simţi tu, simte ce simt eu (ex. 


Mama îi spune copilului: „Pune-ţi puloverul că mi-e frig”). 


Deosebirile dintre injuncții, permisiuni şi contrainjuncții: 

-  Contrainjuncţiile sunt verbale, injuncţiile şi permisiunile sunt (iniţial) pre- 
verbale. 

-  Injuncţiile/permisiunile se dau în copilăria timpurie (până la 6-8 ani), 


contrainjuncţiile mai târziu (între 3-12 ani). 


Episcenariul sau „cartoful fierbinte” 


Fanita English, un alt reprezentant de seamă al AT, născută în România, a 
descris un tip deosebit de virulent de mesaj din scenariu pe care-l numeşte episcenariu. 
În acesta, părintele transmite o injuncţie căreia îi adaugă prin mesajul non-verbal: "Sper ca 
asta să ți se întâmple ție, să nu mi se întâmple mie." 

De exemplu, o mamă ce poartă "Nu exista" în propria ei copilărie, poate transmite 
această injuncţie mai departe fiului sau fiicei sale. În Micul Profesor, mama poate crede că 
asta îi va aduce o magică eliberare de propria ei injuncție. La nivel psihologic îi transmite 
copilului: "Dacă mori tu, poate că nu va trebui să mor eu". Astfel, aici injuncţia e ca un fel 
de "cartof fierbinte" transmis mai departe din generaţie în generaţie. 

Uneori episcenariul poate apărea sub forma unui destin sau blestem de familie în 
care se presupune că fiecare generaţie va sfârşi în acelaşi mod. Fanita English dă exemplul 
unui tînăr care la un moment dat consumase droguri psihedelice. Apoi a început să se 
intereseze de psihologie, s-a lăsat de droguri şi a început să lucreze ca terapeut. Totuşi, nu 
mult după aceea, s-a constatat că îşi sabota unii clienţi, transmiţându-le mesaje ascunse 
gen "Clacaţi şi mergeţi la casa de nebuni!" 

Supervizorul lui a descoperit acest lucru şi tânărul a ajuns el însuşi la terapie. Prin 
analiza scenariului, a realizat că primise comanda "Du-te la balamuc!" (Nu fii sănătos la 
cap) ca pe un "cartof fierbinte" transmis de la mama sa. încercase să se supună injuncției 
luând droguri. Devenind terapeut, a încercat să transmită acelaşi "cartof fierbinte" clienților 
săi. Cînd el şi terapeutul său au studiat istoricul familiei, au descoperit că acelaşi 
episcenariu de "înnebuneşte” fusese transmis în cel puţin două generaţii anterioare. 
Nimeni nu ajunsese cu adevărat la balamuc. Fiecare generaţie a crezut că evitase acest 


rezultat prin şiretlicul magic de a pasa "cartoful fierbinte” altcuiva (J. Stewart, V. Joines, 


2007, p. 106). 


Copilul este cel care decide ce să facă cu injucțiile pe care le primeşte. Un copil 
poate accepta o injuncţie aşa cum este,altul o modifică ingenios pentru a atenua impactul, 
iar altul o poate refuza. 

Un alt mod de a evita impactul injuncţiilor este să iei decizii compuse: „Am voie 


să trăiesc atâta timp cât nu îmi arăt sentimentele”. 


Antiscenariul: Unii oameni pot lua unul din mesajele din scenariul lor şi îl 
transformă în opusul său. Apoi urmează acest opus în loc de mesajul original. Cel mai 
adesea acest lucru se petrece cu contrascenariul. Când acţionăm în acest mod se spune că 
suntem în antiscenariu. 

O persoană poate intra şi ieşi din antiscenariu în diferite momente din viaţă ca răspuns 
la orice mesaj din scenariul. Adolescenţa e o perioadă obişnuită a antiscenariului. Un 
exemplu ar fi fata care a trecut prin copilărie conformându-se contrascenariului "Fii 
cuminte şi fă ce spun părinţii”. La 14 ani deodată se schimbă, devine obraznică şi 
gălăgioasă, întârziind în oraş, petrecându-şi timpul în ceea ce părinţii numesc "proastă 
companie”. 

Ar putea părea că s-a eliberat de contrascenariul ei. În realitate, ea îl urmează exact ca 
şi până atunci. Atâta doar că şi-a răsucit mesajul invers, aşa cum ai întoarce un diapozitiv 
color ca să-l vezi şi din partea cealaltă. 

Antiscenariul poate fi considerat ceea ce copilul rebel decide să facă atunci când s-a 
săturat de scenariu şi contrascenariu. În acest punct, nu-i mai pasă de ce se întâmplă dacă nu 
mai urmează acele decizii timpurii. 

Mai târziu, după ce se mărită, această fetiţă ar putea ieşi din nou din antiscenariu, 
pentru a reveni din nou la scenariu şi contrascenariu. Va deveni din nou liniştită şi 


convenţională, de data aceasta interpretând pe "soţioara" pentru soţul ei. (Idem, p. 109) 


E. Desconsiderare, redefinire, simbioză 


E1. Copilul mic alege un anumit scenariu de viaţă, pentru că acesta reprezintă cea 
mai bună strategie pe care copilul o poate elabora pentru a supravieţui şi a face faţă la 
ceea ce deseori pare o lume ostilă. In starea de Copil a eu-lui nostru, s-ar putea încă să 
credem că orice ameninţare la adresa reprezentării noastre de copil despre lume 
Astfel, uneori distorsionăm percepţia noastră asupra realităţii, pentru ca ea să se potrivească 


cu scenariul nostru. Când procedăm astfel, spunem că facem o redefinire. 


E2. Unul din modurile în care putem face ca lumea să pară că se potriveşte 
scenariului nostru este să ignorăm, selectiv, informaţii aflate la dispoziția noastră, 
referitoare la o anumită situaţie. Facem acest lucru fără să fim conştienţi. Astfel, 
ignorăm acele aspecte ale situaţiei care contrazice scenariul nostru. Acest lucru se 
numeşte desconsiderare. Exagerarea însoţeşte orice desconsiderare („a face din ţânţar 
armăsar”). 

Cele 4 comportamente pasive: pe baza cărora ne putem da seama că o 
persoană desconsideră. 


1. A nu face nimic 


2. Supraadaptarea 
3. Agitaţia 
4. Incapacitarea şi violenţa 


1. A nu face nimic: Eşti într-un restaurant şi deşi te-ai aşezat la masă de vreo 30 
de minute nu vine nici un chelner să îți ia comanda, deşi chelnerii roiesc prin jurul tău. 
În loc să strigi unul sau să te duci personal să îl aduci la masă, rămâi pe scaun, devi din 
ce în ce mai furios şi bombăni. Nu faci nimic concret pentru a rezolva problema, 
aluneci în scenariu (Eu ok, Tu non-ok). 

2. Supraadaptarea: cineva aflat în supraadaptare va fi perceput de către ceilalţi 
ca săritor, adaptabil, serviabil. Astfel, cei supraadaptaţi primesc deseori strokeuri de la 
cei cu care au relaţii. Este cel mai greu de reperat dintre cele 4 comportamente pasive 
deoarece este dezirabil social. Din nefericire, persoana aflată în supraadaptare îşi 
desconsideră capacitatea de a acţiona conform propriilor opţiuni şi acţionează conform 


unor opţiuni despre care crede că reprezintă dorinţele celorlalți. 


3. Agitaţia: Ai ieşit la un restaurant pentru a serba împreună cu alţii ziua 
onomastică a unui prieten. Orele trec şi la un moment dat începi să îți mişti rapid şi 
nervos picioarele pe sub masă. Manifeşti agitație. Prin acest comportament pasiv, îţi 
desconsideri capacitatea de a acţiona pentru a rezolva o problemă. Te simţi 
inconfortabil şi te anjajezi în activităţi repetitive fără sens, pentr a-ţi diminua 
disconfortul. În timpul agitaţiei nu ai despre tine senzaţia că gândeşti. Dacă ţi-ai folosi 
starea de Adult, te-ai ridica în picioare, l-ai felicita din nou pe sărbătorit, i-ai saluta pe 
prieteni şi ai pleca acolo unde doreşti să te duci. 

Multe obiceiuri implică agitația: bătutul darabanei în masă, rosul unghiilor, 
fumatul, răsucitul părului şi mâncatul compulsiv sunt câteva exemple. 

5. Incapacitarea şi violenţa: În cazul incapacitării, persoana se face singură 
neputincioasă într-un fel sau altul. Ea îşi desconsideră propria capacitate de a rezolva 
probleme şi speră, în starea de Copil, că, incapacitându-se, poate determina pe cineva 
să i-o rezolve. Incapacitarea ia uneori forma tulburărilor psihosomatice, a căderilor 
nervoase şi a abuzului de alcool, droguri etc. 

Violenţa este şi ea considerată un comportament pasiv, deşi pare paradoxal la 
prima vedere. Totuşi, aşa stau lucrurile deoarece violenţa nu este un comportament 
îndreptat către rezolvarea problemelor. 

Incapacitarea poate fi considerată violenţă îndreptată spre interior. 

În ambele cazuri, persoana eliberează o mare cantitate de energie către interior, 
respectiv, către exterior într-o încercare disperată de a forța mediul înconjurător să 
rezolve probleme în locul ei. 

Incapacitarea şi violenţa urmează unei perioade de agitaţie. Când persoana se 
agită, acumulează energia pe care apoi o descarcă distructiv fie prin incapacitare, fie în 


comportamente violente. 


Desconsiderarea poate indica prezenţa unei contaminări sau excluderi. Adesea 
desconsiderarea se produce fără patologia stărilor eului. In acest caz, Adultul persoanei 
a fost prost informat sau neinformat. Ori de câte ori vin dintr-o parte negativă a stării 


eului, desconsider. Iar ori de câte ori desconsider, vin dintr-o parte negativă a eului. 


Detectarea desconsiderărilor: 
- comportamentul driver („Sunt ok doar dacă...”); 


-  supradetalierea (la o întrebare simplă, persoana răspunde cu o mulţime de 


informaţii); 
-  suprageneralizarea (exprimări generalizatoare: întotdeauna, niciodată, toţi, 
toate, nimic, nimeni etc.); 


- indicii verbale (când o persoană spune ceva în care informaţiile despre 


realitate sunt ignorate sau deformate: „Nu pot...”; „Voi încerca să...”; „Mă 
plictiseşte ceea ce spui”; „Tocmai mi-a venit o idee”; omiterea unei părți 
dintr-o propoziţie: „Vreau o îmbrăţişare”, fără a spune concret de la cine); 


- indicii nonverbale ( incongruenţa: Profesorul: „Ai înţeles ceea ce ţi-am 


explicat?” Elevul: „Da, sigur”, în timp ce se freacă pe frunte şi se scarpină în 


cap). 

-  Spânzurătoarea:_(râsul spânzuratului- persoana râde în timp ce face o 
afirmaţie despre ceva neplăcut: „Of, ce prostănac mai sunt! Ha, ha, ha!” 
Există o incongruenţă între râs şi conţinutul dureros al cuvintelor. Cel care 
are râsul spânzuratului invită asistenţa să râdă împreună cu el şi să-i 
întărească credinţele din scenariu (aici: „Eu nu pot gândi”). Răspunsul corect 


din partea ta dacă eşti în audienţă este să refuzi să te alături acestui râs şi să 


spui că nu este nimic amuzant). 


E3. Un alt demers de menţinere a scenariului nostru este acela pe care îl 
desfăşurăm ca adulţi când itnrăm în relaţii care reiau relaţiile pe care le-am avut în 
copilărie cu părinţii noştri. Şi acest lucru se întâmplă în absenţa conştienţei. În această 
situaţie, unul dintre partenerii din relaţie joacă rolul de Părinte şi Adult, în timp ce 
celălalt joacă rolul de Copil. Cei doi funcţionează ca şi cum ar avea doar trei, nu şase, stări 
ale eu-lui. O relaţie de acest gen se numeşte simbioză. 

Problema cu simbioza este că o dată ce ea s-a stabilit, participanţii se simt 
confortabil. Se creează un sentiment că fiecare a fost distribuit în rolul care se aşteaptă 
de la el. Dar acest confort are un anumit preţ: cei din simbioză lasă deoparte fiecare 
părți întregi din resursele lor de adult. 

Gândiţi-vă la un cuplu: soţul este mereu responsabil, cel care „aduce pâinea” 
acasă, sobru, preocupat, nu are prea mult timp liber, pentru relaxare sau distracţie. 


Soţia nu a lucrat niciodată, nu are un venitul ei, se ocupă de gospodărie, urmează 


sfaturile şi indicaţiile soţului responsabil cu rezolvarea problemelor casei. Soţul îi 
spune ce îmbrăcăminte să poarte la o petrecere şi cât anume are alocat pentru 
cheltuielile personale. 

În acest exemplu, destul de frecvent încă, soţul îşi foloseşte preponderent 
(uneori exclusiv) stările de Părinte şi Adult, în timp ce soţia pe cel de Copil. Ambii îşi 
desconsideră anumite stări ale eului: soţul îşi desconsideră starea de Copil, iar soţia pe 
cele de Părinte şi Adult. Este un cuplu în care este posibil să apară probleme la un 
moment dat. 

Exemplul de mai sus este unul de simbioză nesănătoasă deoarece sunt implicaţi 
două persoane mature şi sănătoase fizic şi psihic, dar care nu îşi folosesc toate stările 
eului. 

Există şi simbioze sănătoase: când eşti bolnav la spital şi asistenta te îngrijeşte; 
un bebeluş cu mama lui (bebeluşul nu are încă un Părinte şi un Adult în funcţie, deci 
aceştia nu pot fi desconsideraţi). Totuşi, mama are o stare de Copil a eului şi pentru a 
evita să alunece într-o simbioză nesănătoasă, trebuie să rămână conştientă de nevoile 


acestei stări şi să le satisfacă. 
F. Racket-uri, timbre şi jocuri 


FI. Copiii mici observă, de obicei, că în familia lor anumite emoţii sunt încurajate, 
în timp ce altele sunt descurajate sau chiar interzise. Pentru a-şi obține stroke-urile, copiii 
pot hotărî să simtă numai emoţiile permise, încurajate. Copiii iau această decizie fără a fi 
conştienţi de ea. Când ne interpretăm scenariul în viaţa de adult, noi continuăm să ne 
acoperim sentimentele autentice cu acele emoţii care ne erau permise în copilărie. 


Aceste surogate de emoţii sunt cunoscute sub numele de sentimente racket. 


Definiţia sentimentului racket: este o emoție familiară, învățată şi încurajată în 
copilărie, trăită în multe situații stresante diferite şi maladaptativă ca mijloc adult de 


soluționare a problemelor. 


Racket: set de comportamente scenariale, utilizate în afara conştienţei ca mijloc de 
manipulare a mediului şi care implică trăirea de către persoana resepctivă a unui 


sentiment racket (J. Stewart, V. Joines, 2007, p. 149). 


Sentimentele autentice sunt cele pe care le simțim copii mici fiind, înainte de a 
învăța să ni le cenzurăm pentru că au fost descurajate de familie. De exemplu, sunt familii 


unde nu se râde niciodată sau rareori, deoarece râsul este un păcat. In alte familii 


exprimarea tristeţii este semn de slăbiciune. In altele furia este interzisă şi considerată ca un 


afront la adresa celorlalți. Unii părinți le interzic copiilor să îşi arate frica deoarece sunt 


„băieţi/fete mari” etc. 


Copiii învaţă să acopere unele sentimente cu altele. De exemplu, o fetiţă învaţă: „În 
familia mea e permis ca o fată să fie tristă, dar niciodată furioasă” sau „În familia mea este 
permis ca o fată să fie mereu bucuroasă, dar niciodată tristă”, devenind astfel „raza de 
lumină” a familiei de care părinţii sunt foarte mândri (astfel fetiţa obţine stroke-uri, dar îşi 
desconsideră emoția reală: tristeţea). Aşa că nu îi invidiaţi imediat pe cei care apar veşnic 


bucuroşi şi fericiţi, ei pot fi în realitate foarte trişti! 


Sentimentele autentice sunt acele emoţii pe care le simţim când nu ne cenzurăm. In 


AT folosim de obicei 4 astfel de sentimente: 
FURIA 
TRISTEŢEA 
FRICA 
BUCURIA 


La acestea se adaugă senzațiile fizice pe care le poate simţi un copil: relaxat, 


flămând, sătul, obosit, întors pe dos, dezgustat, adormit etc. 

La polul opus acestei liste se află sentimentele racket cărora oamenii le dau o 
mulţime de denumiri: jenă, gelozie, depresie, vinovăţie, ruşine. Apoi, alţi termeni vagi 
care ne indică faptul că persoana este în scenariu: pierdut, blocat, încolţit, neajutorat, 


disperat etc. Racket-uri care au legătură cu gândirea: confuz, indiferent, încurcat. 


Alte sentimente racket, dar care pot fi resimţite ca „bune”: triumf, agresivitate, 


lipsa de vinovăţie, euforia. 


De asemenea, o menţiune importantă este că şi cele 4 emoţii autentice pot fi la un 
moment dat emoţii racket: putem avea furie autentică şi furie racket sau am învăţat să îmi 


acopăr tristeţea cu furia. 


Rezolvarea problemelor în aici-şi-acum se poate face cu ajutorul sentimentelor 


autentice. 
Conform lui George Thomson (1983) avem: 


FRICA autentică: acționez într-un mod care să exprime această emoție şi ajut la 


rezolvarea unei probleme pe care o prevăd apărând în VIITOR. Exemplu: traversez 
liniştit strada, dar deodată o maşină ţâşneşte de pe o stradă laterală şi derapează către 
mine. Simt frică şi sar într-o parte. Am evitat evenimentul viitor de a fi lovit de maşină. 
La fel, atunci când accept un tratament medicamentos pentru a trata o boală cu evoluţie 


spre cronicizare şi, în final, moarte. 


FURIA autentică: este pentru rezolvarea problemelor din PREZENT. Exemplu: 
stau la coadă şi cineva intră în faţa mea. Simt furie, şi îi indic ferm persoanei locul ei la 


coadă, asigurându-mă că va sta acolo. Am grijă de mine în prezent. 


TRISTEȚEA autentică: mă ajut pe mine însumi să trec peste un eveniment care a 
avut loc în TRECUT. Aceasta poate fi un fel de pierdere, ceva sau cineva pe care nu-l voi 
mai recăpăta niciodată. Îmi dau voie să fiu trist, plâng şi jelesc o vreme, vorbesc despre 
pierderea mea, mă eliberez de acea durere trecută. Finalizez situaţia şi spun la revedere. 
Atunci sunt gata să merg mai departe spre ceea ce are de oferit prezentul şi viitorul pentru 
mine (vezi Etapele doliului în literatura de specialitate; ex. Elizabeth Kübler-Ross: 


Despre moarte şi a muri, Bucureşti, Elena Francisc Publishing, 2008). 


Thomson nu discută rolul BUCURIEI. Putem considera că bucuria autentică 
semnalează: „Nu e nevoie de nici o schimbare”. Bucuria are o calitate ATEMPORALĂ: 
„Ceea ce s-a întâmplat în trecut e ok să se întâmple acum şi să continue să se întâmple şi 
în viitor”. Expresia bucuriei autentice înseamnă să te relaxezi, să te simţi confortabil, să te 


bucuri de prezent, iar când eşti sătul, să adormi. 


In contrast cu aceste emoţii autentice, sentimentele racket nu ajută niciodată la 
finalizarea situaţiei. Ori de câte ori vei simţi teamă, furie sau tristeţe în afara cadrului lor 


temporal potrivit, ştii că emoția este un sentiment racket. 


F2. Dacă trăim un sentiment racket şi îl punem deoparte, în loc să-l exprimăm 
la momentul respectiv, spunem că am colectat un timbru. Acest cuvânt este prescurtarea 
de la „timbru de negociere psihologică” şi se referă la practica din magazinele americane 
din anii 60 prin care consumatorilor li se dădeau, o dată cu mărfurile cumpărate, timbre de 
diferite culori. Aceste timbre puteau fi lipite într-un album de timbre. Când adunai un 
anumit număr, puteai valorifica colecţia pentru un anumit premiu. 


Unii oameni preferau să le valorifice des, alții le strângeau în loturi mari şi apoi le 


valorificau. 


De exemplu, să spunem că adun timbre de furie. La serviciu, şeful mă critică. Sunt 
furios pe el, dar n-o arăt. Îmi păstrez timbrul până ajung seara acasă şi încep să urlu la 
câine, soţ, copii şi soacră. În acest caz am pus de-o parte un singur timbru, pe care l-am 
încasat în aceeaşi zi. 

Un coleg se serviciu adună şi el timbre de furie. El preferă să adune mult mai multe 
înainte de a le valorifica. Poate adună furiile sale împotriva şefei timp de luni de zile, 
poate ani. Apoi, adunându-şi muntele de albume de furie, se năpusteşte în biroul şefei, ţipă 
la el şi este concediat. 

La întrebarea: „De ce adună oamenii timbre?”, Eric Berne a sugerat un răspuns: 
valorificându-i timbrele, se pot îndrepta spre rezultatul scenariului lor. 

Dacă o persoană are un scenariu hamartic, atunci poate aduna luni sau ani de zile 
timbre de furie pe care le va schimba pentru un rezultat considerabil: va omori pe cineva. 

Unii autori AT fac referire la timbrele de aur, opuse celor maro (negative). 
Timbrele de aur sunt puse deoparte pentru un rezultat pozitiv. De exemplu, îmi adun 
timbre de aur la serviciu pentru sarcinile bine îndeplinite şi obțin o vacanţă binemeritată. 

J. Stewart şi V. Joines (2007) consideră că adunarea de timbre nu este necesară 
într-un scenariu de câştigător. De exemplu, ca un bun angajat ce sunt nu am nevoie de o 
justificare pentru vacanţa mea. Pot să îmi iau concediu pur şi simplu pentru că doresc acest 


lucru. 


Sistemul Racket este definit ca un sistem auto-consolidat, deformat de sentimente, 
gânduri şi acțiuni, menținute de indivizi dependenţi de scenariu. Are trei componente, 
interrelaționale şi interdependente: Credinţe şi Sentimente Scenariale, Manifestări Racket 
şi Amintiri Confirmatoare (vezi: Erskine şi Zalcman, „The Racket System: A Model for 


Racket Analysis”/,,Sistemul Racket: un model de analiză racket”, TAJ, 9, 1, 1979, 51-9). 


F3. Un joc psihologic este o serie repetitivă de tranzacţii în care ambele părți 
sfârşesc prin a încerca sentimente racket. Oamenii joacă Jocuri fără a-şi da seama că fac 
acest lucru. (* Am analizat anterior jocurile psihologice*). 

Fanita English sugera că oamenii încep să caute stroke-uri provenite din jocuri 
când stroke-urile provenite din racketare sunt în pericol să se termine. 

De câte ori oamenii iniţiază jocuri pentru a manipula obţinerea de stroke-uri, ei 
desconsideră realitatea. Ei ignoră numeroasele opţiuni de adult pe care le au pentru a 


obţine stroke-uri în moduri pozitive. 


G. Autonomia 


Pentru a ne realiza pe deplin potenţialul de oameni maturi, avem nevoie să ne 
reactualizăm strategiile de răspuns în faţa vieţii pe care ni le-am stabilit atunci când am 
fost copii. În momentul în care ne dăm seama că aceste strategii nu mai sunt funcţionale 
pentru noi, trebuie să le înlocuim cu altele, noi, care să funcţioneze. In limbaj AT, trebuie 
să ieşim din scenariu Şi să ne câştigăm autonomia. 

Analiza tranzacțională dispune de metodele şi instrumentele necesare de a-i ajuta 


pe oameni să îşi obțină autonomia. Aceasta are următoarele elemente componente: 


1. Conștientizarea; 
2, Spontaneitatea; 
3. Intimitatea (inclusiv erotică). 


Autonomia presupune capacitatea persoanei de a-şi rezolva problemele folosind la 


maximum resursele ei de adult. 


G1. Contracte pentru schimbare 


Analiza tranzacțională este o metodă contractuală. Berne a definit un contract ca 
fiind un angajament bilateral explicit în vederea unui mod de acţiune bine definit. J. 
Stewart şi V. Joines propun definiția lui James şi Jongeward: „Un contract este un 
angajament Adult faţă de sine însuşi şi/sau faţă de altcineva de a efectua o schimbare.” 
(p.184). 

Contractele specifică: 

- cine sunt cele două părți contractante; 

- ce urmează să facă ele împreună; 

- cât timp va dura activitatea; 

- care va fi obiectivul sau rezultatul unui proces; 

- cum vor şti ei că au ajuns acolo; 

- în ce mod va fi acest lucru benefic şi/sau mulțumitor pentru client. 

Practicienii AT fac distincţia între contractul administrativ sau de afaceri şi 
contractul clinic sau de tratament. Primul este o înţelegere între terapeut şi client referitor 
la detaliile de plată şi detaliile administrative în legătură cu munca lor împreună. 

În contractul de terapie, clientul specifică clar ce anume schimbări doreşte să obţină 
şi ce este dispus să facă pentru a ajuta la producerea acestor schimbări. Terapeutul 


specifică dacă este dispus să lucreze cu clientul pentru realizarea schimbărilor dorite de 


acesta şi menţionează cu ce anume va contribui el la acest proces (vezi cele 4 cerinţe 
pentru încheierea corectă a unui contract în viziunea lui Claude Steiner, Emotional 


Literacy pe www .claudesteiner.com). 


De ce folosim contractele? Pentru că specialiştii AT consdieră că „Oamenii sunt 
Ok”. Terapeutul şi clientul relaţionează de pe poziții de egalitate. Ei împart răspunderea 
pentru schimbarea pe care clientul o doreşte. De asemenea, pentru că filosofia AT 
consideră că oricine are capacitatea de a gândi şi în ultimă instanţă este răspunzător pentru 
propria sa viaţă. Sarcina terapeutului este să scoată în evidenţă orice consideră 
disfuncțional. 

Pentru ca această împărţire a responsabilităţilor să aibă sens, e necesar ca ambele 
părţi să ştie foarte clar care este natura schimbării dorite şi care este contribuţia pe care 


fiecare din ei o va aduce la realizarea acesteia. 


Cum putem verifica dacă am încheiat un contract eficient? . Un contract este 


eficient (cf. Muriel James): 

- dacă l-am formulat în cuvinte pozitive (ex. NU: „Să nu mai fumez” sau „Să pierd 
kilograme”); 

- dacă are un scop realizabil (în funcţie de situaţia şi resursele actuale; în general, 
considerăm „realizabil” orice este posibil fizic. Nu poţi face pe altcineva să se schimbe, ci 
numai tu te poți schimba); 

- dacă scopul este specific şi observabil (oamenii din jur pot observa schimbarea; 
nu formulaţi scopuri generale şi compartive); 

- dacă schimbarea prezintă securitate (e necesară evaluarea din Adult; este vorba 
despre siguranţa fizică şi acceptabilitatea socială); 

- dacă este încheiat din poziția de Adult, cu cooperarea deplină a Copilului Liber 
(să fie adecvat situațiilor şi capacităților tale reale de Adult şi mai degrabă să satisfacă 
nevoile tale autentice de Copil decât să le nege. Un contract încheiat din poziția de Copil 
Adaptat va avea întotdeauna ca efect continuarea propriului scenariu. Scopurile 
contractelor în AT sunt formulate în limbajul unui „copil de 8 ani”, pentru a-l înţelege şi 
Copilul din tine); 

- dacă luăm în calcul costurile schimbării: bani, timp, angajare, transformare totală, 
luare de rămas bun sau confruntare cu teama de schimbare. 


- dacă luăm în considerare implicările concrete în acțiuni specifice ale clientului. 


G2. Autonomia 

Obiectivul final al schimbării este dobândirea AUTONOMIEI. Berne n-a oferit 
niciodată o definiţie a ei, dar a descris autonomia ca fiind „manifestată prin declanşarea 
sau refacerea a trei capacități: CONȘŞTIENTIZARE, SPONTANEITATE şi 
INTIMITATE.” 

CONȘTIENTIZAREA: este capacitatea de a vedea, auzi, simţi tactil, gusta şi 
miorsi lucruri sub formă de impresii senzoriale pure, în modul în care o face un nou- 
născut. Persoana conştientă nu interpretează şi nu filtrează experienţa sa despre lume astfel 
încât aceasta să se conformeze definiţiilor Parentale. Se află în contact cu senzațiile sale 
corporale şi cu stimulii externi. 

SPONTANEITATEA: este capacitatea de a alege dintr-o gamă largă de opţiuni de 
simţire, gândire şi comportament. Persoana spontană reacționează la lume: direct, fără să 
omită porțiuni de realitate sau să o reinterpreteze pentru a se potrivi unor definiții 
Parentale. 

Persoana poate răspunde liber din oricare cele trei stări ale eului său. Indiferent ce 
stare a eului foloseşte, îşi va alege liber răspunsul, astfel încât să corespundă situaţiei 
prezente, nu pentru a se conforma unor comenzi Parentale învechite. 

INTIMITATEA: se referă la o împărtăşire deschisă a sentimentelor şi dorințelor 
între tine şi o altă persoană. Sentimentele exprimate sunt autentice, astfel încât intimitatea 
exclude posibilitatea de racketare şi de jocuri. În starea de intimitate este posibil să intrăm 
în starea de Copil Liber după ce ne-am asigurat un cadru de siguranţă pentru acest lucru 


prin încheierea de contracte de tip Adult şi prin protecție Parentală. 


Independenţa de scenariu 


Deşi Berne nu s-a exprimat clar asupra acestui fapt, autonomia înseamnă acelaşi 
lucru cu independenţa față de scenariu. O definiţie a AUTONOMIEI poate fi: 
comportament, gândire sau sentiment care este un răspuns la realitatea de aici-şi-acum 
mai curând decât un răspuns la convingeri scenariale. 

Deşi definiţia de mai sus ne aminteşte de definiţia stării de Adult, putem spune că a 
fi autonom nu înseamnă a fi tot timpul în starea de Adult ! Persoana spontană poate alege 
uneori să reacționeze în aici-şi-acum din Părinte sau Copil. Alegerea este făcută LIBER, 
ca răspuns la situaţia prezentă. Dimpotrivă, când persoana este în scenariu, se va deplasa 
de la o stare a eului la alta ca răspuns la deciziile de auto-limitare din copilărie, privitoare 


la lume, convingerile ei scenariale. 


Autonomia oferă întotdeauna mai multe opţiuni decât scenariul. Intimitatea poate 
părea la început mai puţin confortabilă decât jucarea de jocuri sau racketarea, deoarece 
este mai puţin previzibilă. Totuşi, prin exersare, ea poate deveni rapidă şi naturală încât 
este ca şi cum starea de Adult a persoanei ar avea încorporate în ea calităţi de Copil pozitiv 
şi Părinte pozitiv. Berne a sugerat expresia ADULT INTEGRAT pentru a exprima 
această idee (apud. J. Stewart, V. Joines, 2007, p. 190). 


Care este viziunea AT asupra conceptului de „„vindecare”? 

Berne era un susţinător şi entuziast al ideii de „vindecare”. Vindecarea însemna 
pentru el ieşirea din scenariu, o vindecare scenarială, comportamentală, afectivă sau 
cognitivă. În viziunea lui, orice terapeut AT are misiunea „să vindece pacientul”, nu numai 
să-l ajute „să progreseze”. „A te vindeca” înseamnă să lepezi pielea de broască şi să-ţi reiei 
dezvoltarea întreruptă de prinţ sau prinţesă, în timp ce „a face progrese” înseamnă să te 
simţi confortabil ca broască (vezi E. Berne, „Ce spui după Bună ziua?” din bibliografie). 

Pentru alţi autori, vindecarea se referă la grade de finalizare a contractului. Alţii se 
referă la vindecarea somatică: persoana care iese din scenariu va modifica modul în care 
îşi foloseşte şi îşi percepe corpul. Ea se poate elibera de tensiunile cronice sau de 
tulburările somatice. 

Indiferent cum este definită, „vindecarea de scenariu” este rareori un eveniment 


definitiv. Vindecarea este o chestiune de învăţare progresivă a exersării de noi opțiuni. 

